
« Chaque ouvrage appartient à son auteur- éditeur. La 

Nouveaux textes, publiés d’après un manuscrit inconnu 
jusqu’à ce jour, et précédés d’une notice critique 

4 À 


A GUSTAVE BRUNET 


DE BORDEAUX 


Mon bien cher ami, 


Votre nom ne peut ètre que de bon augure en tète 
d'un volume qui se place sous ses auspices, car les 
Brunets sont des saints qu’on adore en bibiouraphie. 


En ce pays trois Brunets sont connus. 


L’un est notre maitre à tous, le vénérable M. Jac- 
ques-Charles Brunet, le savant auteur du Manuel du 
libraire, ce chef-d'œuvre des chefs-d’œuvre bibliogra- 
phiques, si tant est que la Bibliographie puisse avoir 
des chefs-d'œuvre, comme la Littérature, le Théâtre et 
la Poésie. 

Le second est l'intelligent et minutieux bibliographe 
des inextricables publications périodiques de la Révolu- 
tion, notamment du Père Duchesne et de l’Ami du 
peuple, et, soit dit entre parenthèses, Je viens de lire 
une énorme Bibliographie des journaux dans laquelle 
il n’est pas même question des excellents travaux de 
M. Charles Brunet ! 

Enfin, le troisième, c’est vous, mon ami, mon viei 


ami, qui depuis vingt ans, trente ans peut-être, con- 
sacrez dix heures par jour ou par nuit à la bibliogra- 
phie. Certes, vous avez bien mérité de.la patrie des 
bibliographes et des bibliophiles ! 

Les bibliophiles ont été ct seront de tous les temps 
comme de tous les pays ; mais les bibliographes étaient 
rares en France, quand nous avons commencé l’un et 
l'autre à faire 4 la bibliographie, con amore, disent 
les Italiens, qui s’y connaissent. 

I n’y avait pas bien longtemps que le pauvre Caron 
était descendu sur les bords du Styx, sans avoir une 
obole pour payer son passage sur la barque de son in- 
fernal homonyme. L’exemple de Caron n’était pas trop 
bon à suivre, et pourtant il se trouvait encore de naïfs 
et honnêtes bibliophiles et bibliographes qui publiaient 
a leurs frais, risques et périls, d'anciennes facéties, 
Jarces et poésies françaises, réimprimées à un très-petit 
nombre d’exemplaires, lesquelles se vendaient peu ou 
point. 

Aimé Martin, Veinant, Monmerqué, Francisque 
Michel, Leroux de Lincy, Duplessis et deux ou trois 
autres à peine, sans vous compter et Sans parler de 
moi, formaient alors une secte de fanatiques lettrés, 
qui sauvèrent ainsi de l’oubli tout ce que la littérature 
populaire du XVI siècle nous avait légué de feuilles 
volantes, éphémères de leur nature et néanmoins mo- 
numents précieux du ArgaBe , des mœurs et de lesprit 
gaulois. 

Aujourd'huf, mon ami, ll v. a un public pour ce 
genre de réimpressions , public de Curieux et d’Ama- 
teurs, jaloux d'encourager cette espèce de renaissance 


te 


de nos vieux conteurs, de nos vieux poëtes, de nos 
vieux historiens. Telle plaquette, tel volume, qui n'eût 
pas trouvé débit à 30 exemplaires il y a trente ans, 
se vendra maintenant, sans effort ct par la seule force 
des choses, à 200 et même à 300 exemplaires ! Ce 
nest pas tout : le nombre des éditeurs s’est augmenté 
en raison du nombre des acheteurs, et il ÿ a cent, deux 
cents bibliophiles, tous instruits et tous passionnés, qui 
se disputent la place pour étaler leurs bijoux ou leurs 
joujoux bibliographiques. E va bene! 

L’émulation des jeunes doit exciter l’émulation des 
vieux. Voilà pourquoi j'ai fait imprimer ce volume, 
impensis meis, Ce qu’il me rapportera de plus clair, 
comme bénéfice, c’est d’abord de le publier. et ensuite 
de vous l’offrir. 

Imitez-moi et aimez-moi, labora et me ama : c’est 
la devise d’un vrai bibliographe. 


Saint-Chéron, 1er octobre 1866. 


P.-L. Jacos. 
Bibliophile. 


PRÉFACE. 


« Entre tous les bons livres imprimez de la langue 
françoise, disait Clément Marot de Cahors dans l'avis 
aux lecteurs qui précède son édition des œuvres de 
François Villon, publiée en 1533, ne s’en veoit ung 
si incorrect ne si lourdement corrompu que celluy 
de Villon, et m’esbahy (veu que c’est le meilleur 
poñte qui se trouve) comment les imprimeurs de 
Paris et les enfans de la ville n’en ont eu plus grand 
soing. » 

Les premières éditions de Villon, en effet, furent 
imprimées pour la première fois en 1489, peut-être 
un an ou deux auparavant; car il y a plusieurs édi- 
tions gothiques, sans date, qui pourraient bien être an- 
térieures à celle de Pierre Levet, qu’on regarde comme 
la plus ancienne, et qui porte le millésime de 1489. 
Ce ne fut pas l’auteur qui donna ces éditions, car il 
était mort en 1482 ou 1484. 

On a supposé que Jean de Calais (ou de Caulez, 
suivant le texte de notre manuscrit), qu’il nomme 
son exécuteur testamentaire dans le Grand Testa- 
ment, avait pu être l'éditeur de ses poésies. A l’appui 
de cette opinion, qui n’a rien d’invraisemblable, mais 
qui n’en est pas moins hypothétique, on a remarqué 
que le Jardin de Plaisance, dont Jean de Calais fut 
réellement l’auteur ou le compilateur, renferme plu- 

sieurs pièces de Villon qu’on ne trouve pas dans les 
premières éditions de ses œuvres. Il faut dire pour- 
tant que le Jardin de Plaisance a paru d’abord en 
1409, dix ans plus tard que les premières éditions de 
Villon. 

Quoi qu’il en soit, ces éditions sont pleines de 
fautes, de non-sens et de contre-sens. « Tant y ay 
trouvé, dit Clément Marot, de broillerie en l’ordre 
des coupletz ou des vers, en mesure, en langaige, en 
la rymeeten ia raison, que je ne sçay duquel je doy 
plus avoir pitié ou de l’œuvre ainsi oultrement gastée 
ou de l'ignorance de ceux qui l’imprimèrent. » 

Ces premières éditions avaient été faites d’après 
des copies fautives, dans lesquelles le texte original 
était gravement altéré; et aux erreurs de la copie les 
imprimeurs en avaient ajouté de nouvelles qui ren- 
daient le texte encore plus inintelligible. | 

Il y eut au moins dix éditions de Villon, avant celle 
que Clément Marot se chargea de revoir," pour obéir 
à un vœu exprimé par François Ier, et dans chacune 
de ces anciennes éditions le texte s’altéra davantage 
par le fait des imprimeurs, qui lui faisaient subir des 
modifications arbitraires, sous prétexte deïle corriger. 

On comprend que les poésies de Villon, compo- 
sées en 1456 et en 1461, s'étaient corrompues en 
passant de bouche en bouche et en s’éloignant de 
leur source. Il n’en existait pas probablement un seul 
manuscrit revu par l’auteur, manuscrit qui en aurait 
fixé le texte d’une manière correcte et définitive. Ces 
poésies étaient devenues de plus en plus populaires : 
tout le monde les connaissait, pour les avoir entendu 
réciter, Sinon pour les avoir lues; beaucoup de jeunes 
gens Îles savaient par cœur, surtout parmi les écoliers 
de l'Université de Paris; elles s'étaient aussi répan- 
dues, par l'intermédiaire des poëtes dé cour, qui les 
admiraient sans toutefois les imiter, jusque dans la 
compagnie des grands seigneurs et des princes : ce ’ 
qui explique comment on rencontre des vers de Vil-” 
lon au milieu des poésies de Charles d'Orléans et des 
poëtes de son entourage. 

Il ne s'ensuit pas certainement que le povre escol- 

lier François Villon, qui avait vécu dans la débauche, 
le dérèglement et la misère, qui avait été accusé de 
plusieurs méfaits signalés, qui avait croupi en prison 
pendant des mois entiers, et qui n’échappa aux tristes 
conséquences d’un procès criminel qu’en obtenant 
des lettres de grâce du roi, ait jamais eu accès dans 
la société des poëtes de cour. 

Le récit de Rabelais, que nous acceptons comme 
traditionnel, nous montre Villon, dans sa vieillesse, 
aussi peu sage qu'il l'avait été « en l’an trentième de 
son aage ». On peut croire qu’il n'avait pas changé de 
mœurs depuis son exil en Angleterre, et que, retiré 
en Poitou, « sous la faveur d’ung homme de bien » 
(Jean Rousseau, abbé de Saint-Maxent), il continuait à 
fréquenter les bons compagnons, c’est-à-dire les 
mauvais sujets du pays, les joueurs, les ivrognes, les 
blasphémateurs, les débauchés, qui composaient 
d'ordinaire les confréries de comédiens. 

On ne saurait donc pas s'étonner qu'il ait né- 
gligé de faire imprimer lui-même ses poésies, d’au- 
tant plus que, à l’époque de sa mort, l'imprimerie 
n’avait encore publié qu'un très-petit nombre d'ou- 
vrages écrits en français. 

C’est à peine si.l'on pourrait supposer qu'il avait. 
réuni ses poésies dans quelque manuscrit de dédi- 
cace, destiné à être offert au roi de France, qui l’avait 
sauvé du gibet, ou à tout autre de ses protecteurs, 
qui l’aidaient, par des dons d’argent, à soutenir sa 
misérable vie, sans être forcé de retomber dans le 
crime et de demander son pain au vol, à l’'aumône ou 
à la prostitution. 

On n’a signalé jusqu’à présent qu’un seul manuscrit 
ancien des poésies de Villon ‘. L'abbé Prompsault, 


1. On peut citer encore divers manuscrits des poésies de 
Charles d’Orléans où sont intercalés quelques vers de Villon; 
un recueil manuscrit de poésies du XVe siècle, parmi lesquelles 
figure seul le Petit Testament (Bibl. Imp., n° 7652); un recueil 
manuscrit de Jean Robertet, où sont réunies la plupart des bal- 
lades de Villon (Bibl. Imp., n° :08 du Supl. fr.), et deux ou trois 
autres manuscrits, de la même époque, où l’on a retrouvé deux 
ou trois pièces isolées de notre poëte. 


qui en fit usage le premier dans son édition, avait 
oublié ou évité de dire dans quelle bibliothèque il se 
trouvait. Ce manuscrit se trouve à la Bibliothèque 
Impériale, où il porte le n° 1662 du fonds Saint- 
Germain. C’est un volume in-49, écriture du XVe siè- 
tie, contenant, à la suite du vieux roman de Parthenay 
et de Lusignan, le Petit Testament et le Grand 
Testament. L'abbé Prompsault en a tiré, pour la 
première fois, un certain nombre de vers inédits, 
qu’on ne rencontre pas dans les anciennes éditions, 
et qui ne sont peut-être pas de Villon. Dans tous les 
cas, le manuscrit ne se recommande guère par la 
correction du texte. 

Une copie des poésies de Villon avait été faite au 
XVIII siècle, d'après ce manuscrit, lequel était alors 
dansla bibliothèque de l’abbaye de Saint-Germain-des- 
Prés, fonds Coislin, n° 843. Cette copie, accompagnée 
d’un ingénieux commentaire, dû à un philologue qui 
signe J.B., était destinée à la réimpression des œuvres 
de Villon. Elle est restée inédite et se trouve à la Bi- 
bliothèque de l’Arsenal, où le marquis de Paulmy 
l'avait fait entrer (n° 106, B. L.F.). 

On peut assurer qu’on ne connaissait pas de ma- 
nuscrit original des poésies de Villon au moment où 
Clément Marot entreprit d’en donner une édition, re- 
vue ét corrigée ; car ce fut'« partie auecques les vieux 
imprimez, partie auecques l’ayde de bons vieillards 
qui en sçauent par cueur, et partie par deviner auec 
jugement naturel, » qu'il avait « reduict nostre Vil- 
lon en meilleure et plus’entiere forme qu’on ne l’a 
veu de nos aages, et ce sans avoir touché à l’anti- 
quité de son parier, à sa façon de rimer, à ses meslées 
et longues parentheses, à la quantité de ses sillabes, 
ne à ses couppes tant feminines que masculines. » 
‘Clément Marot ne parle donc d’aucun manuscrit. 

Dans son avis aux lecteurs, il s'étend longuement 
sur la peine que lui a donnée son travail d’éditeur, et 
il En raconte en détail toutes les difficultés : « Les 
termes et les vers qui estoient interposez trouverez 
reduictz en leurs places; les lignes trop courtes, 
alongées; les trop longues, acoursies; les motz ob- 

mys, remys; les adjoustez, astez, et les titres, 
mieulx attiltrez. » Ik s'excuse même d’avoir été obligé 
d'y refaire des vers: « Quand il s’est trouvé faulte de 
vers entiers, dit-il, j’ai pris peine de les refaire au plus 
près, selon mon possible, de l'intention de l’auteur, 
et les trouverez expressement marquez de ceste 
marque +, affin que ceulx qui les sçauront en la sorts 
que Villon les fist effacent les nouveaulx pour faire 
place aux vieulx » 

Le texte de Villon, remanié par Clément Marot, 
fut jugé excellent par les plus délicats connaisseurs 
du XVI* siècle, et l'on approuva généralement ce té- 
moignage de satisfaction que l'éditeur n’avait pas hé- 
sité à se donner à lui-même, en parlant de son labeur : 
« Si quelqu'un d’adventure veult dire que tout ne 
soit racoustré ainsi qu’il appartient, je luy repons dès 
maintenant que, s’il estoit dutant navré en sa per- 
sonne comme j’ay trouvé Villon blessé en ses œuvres, 
il n’y a si expert chirurgien qui le sceust panser sans 
apparence de cicatrice. » Le roi François Icr, qui 
avait été « cause de l’entreprise », ne fut pas le moins 
empressé à en louer le réaultat. 

Le but paraissait atteint, et, pendant près de trois 
siècles, on réimprima le texte revu et corrigé per 
Clément Marot. Mais, dès le XVIII sièle, lorsque 
les savants Eusèbe de Laurière, Le Duchat, La Mon- 
noye et du Cerceau prenaient une part plus ou moins 
directe aux deux ou trois nouvelles. éditions des 
œuvres de Villon qui furent publiées à Paris, on 
accusait, et bien injustement, Clément Marot d’avoir 
maltraité lea poésies de Villon, en se permettant de 
les rhabiller et de les rajeunir, « pour lFamour de 
san gentil èntendement », quoiqu'il eût fait cette 
déclaration nette et loyale en tête de Pédition qu'il 
en a donnée : « En recompense de ce que je puys 
avoir aprins de kuy en lisant ses œuvres, j'ay faict à 
icelles ce que je vaukiroys estre faict aux miennes, 
si elles estoient tombées en semblable inconve- 
nient. » 

On comprend ainsi pourquoi le commentateur 
anonyme, dont le travail est à la Bibliothèque de 

l'Arsenal, avait préparé, vers 1745, d’après un ancien 
manuscrit de Villon conservé dans la bibliothèque de 
Saint-Germain-des-Prés, une édition qui eût présenté 
un texte amélioré, sinon tout à fait nouveau. 

Ce texte nouveau, l’abbé Prompsault eut l’inten- 
tion de nous le donner, en comparant tous les textes 
imprimés et manuscrits, et en les combinant ensemble 
de manière à établir un texte définitif, plus correct et 
surtout plus clair que celui des anciennes éditions, 
moins altéré que celui de l’édition de Clément Marot. 
Car on croyait encore que Marot s'était permis de re- 
toucher arbitrairement les poésies de Villon, en les 
modernisant. 

Nous sommes venu après l'abbé Prompsault, et, 
tout en reconnaissant le mérite de son édition, qui 
lui avait coûté vingt ans de recherches et d’études, 
nous avons eu l'intention, en profitant de ses tra- 
vaux, de les compléter et de les perfectionner. En 
fait de réimpression d’un ancien texte, le dernier édi- 
teur est bien maladroit, ou bien négligent, s’il n’évite 
pas quelques-unes des fautes de ses devanciers. 

J'avais donc lieu d’être satisfait du succès qu'avait 
obténu mon édition des œuvres complètes de Fran- 
çois Villon, malgré certaines critiques partiales et 
malveillantes qui sont restées au compte de leurs 
auteurs; je ne me croyais pas même trop présomp- 
tueux en me laissant dire que cette édition était 
meilleure que celle de l'abbé Prompsault, et je me 
félicitais d’avoir, autant que possible, fixé le texte 
d’un vieux poëte « tout plain de bonne doctrine », 
pour employer les expressions de Clément Marot, 
« et tellement painct de mille belles couleurs, que le 
‘temps, qui tout efface, jusques icy ne l’a sceu effacer, 
et moins encore l’effacera ores et d’icy en auant, que 
les bonnes escriptures françoises sont et seront 
mieulx cogneues et recueillies que jamais. » 

Je n'aurais peut-être jamais songé à faire une nou- 
velle édition des œuvres de Villon, en me contentant 
d’avoir publié celle qui fait partie de la Bibliothèque 
elzévirienne, et qui avait été jugée digne d’entrer dans 
cette estimable collection, commencée avec tant de 

goût, d’érudition et de critique, par M. P. Jannet. 
Paurais vu même avec plaisir que M. Campaux, qui 
a consacré à Villon et à ses œuvres uns thèse si bril- 
lante, si ingénieuse et si originale, fit paraitre à son 
tour une édition de notre poëte favori; car il eût 
probablement adopté le texte que j'avais pris tant de 
peine à revoir et à corriger, texte qui me semblait 
désormais invariable, 

Il fallut bien changer d'avis et reconnaître que le 
texte de Villon pouvait être encore amélioré, lorsque 
le hasard me fit découvrir un ancien manuscrit, in- 
contestablement antérieur aux premières éditions 
gothiques et offrant un texte bien préférable à celui 
que nous possédions. | 

Ce manuscrit, qui contient le Petit et le Grand 
Testament, mélés à d’autres pièces de poésie con- 
temporaines, n'avait pas été désigné jusqu’à présent 
comme renfermant les deux principaux ouvrages de 
Villon. Il se trouve pourtant depuis plus d’un siècle 
à la Bibliothèque de l’Arsenal, où il est indiqué, dans 
les catalogues, sous le titre d’Anciennes poésies du 
XVe siècle, n° 316, Belles-Lettres françoises. 

C’est un in-folio de 409 feuillets, papier à la fleur 
de lys, écritures de différentes mains; reliure mo- 
derne en veau brun, avec dos de maroquin rouge, 
portant cette inscription : Breviaire des nobles, à 
cause du titre de la pièce qui ouvre le recueil. La 
provenancede ce manuscrit, qui étaitcotén01736,B.L., 
dans la bibliothèque du marquis de Paulmy, nous est 
inconnue. Nous apprenons seulement, des diverses 
signatures qui surchargent le dernier feuillet, qu’il a 
successivement appartenu, au XVI siècle, à Gilbert 
Coquille, à Perchier Bizy, à Claude Maciot, à Jehan 
Maciot, à Saint Seruin, demourant à Bordeaulx, à 
Jelot Blanpbas et au marchis de Saint Bonnet. Une 
signature plus ancienne, qui a beaucoup d’analogie 
avec la principale écriture du manuscrit, nous donne 
le nom de FÆ. Drions. 

Les pièces réunies dans ce recueil sont au nombre 
de trente-deux environ. Le bibliothécaire du marquis 
de Paulmy ne les a pas toutes citées dans la liste 

qu'il a écrite sur la garde du volume. Il avait pensé 
d’abord qu’elles étaient toutes d'Alain Chartier, mais 
il n’avait pas tardé à revenir de son erreur et à en 
faire l’aveu. 

Les pièces d'Alain Chartier sont néanmoins en as- 
sez grand nombre dans ce recueil, qui a été formé 
sous le règne de Louis XI, et qui semble avoir eu 
pour objet de rassembler les meilleures pièces des 
poëtes de la cour de France et de la cour de Bour- 
gogne. Ces pièces ne portent pas de noms d’auteurs; 
quelques-unes même n’ont pas de titre, le titre 


. . ayant été enlevé par le couteau du relieur; mais il 


ne serait pas impossible de désigner les auteurs à 
qui ces pièces appartiennent, d'autant mieux que 
souvent l’auteur est nommé dans les premiers ou 
les derniers vers de la pièce. Ainsi, nous reconnais- 
sons à première vue le Passe temps de Pierre Mi- 
chault Taillevent, le Contre Passe temps de Georges 
Chastelain, l’Epitaphe ou Lamentacion du roy der- 
nier trespassé, par Simon Greb ou Greban, le Lai à 
Nostre Dame, par Pierre Nesson, etc. 

Le bibliothécaire du marquis de Paulmy n'avait 
pas même reconnu le Petit et le Grand Testament 
de Villon, quoique le Petit Testament soit intitulé : 
Le Lais Francois Villon. Le marquis de Paulmy avait 
ajouté cette note : « Voyez œuvres de Villon. Alain 
en a fait aussi » Quant au Grand Testament, qui est 
placé, sans aucun titre, à la suite du Livre de l'Amant 
rendu cordellier de l'Observance d'amours, il est ainsi 
mentionné dans la table préliminaire du recueil : 
Ballades, chansons, rondeaux, une partie d’Alaix. 
Voilà comment cette copie ancienne des poésies de 
Villon est restée absolument ignorée. | 

Nous n’avons eu qu’à jeter les yeux sur cette copie 
pour constater qu’elle présente un texte qui, malgré 
des erreurs et des négligences de scribe, peut passer 
pour le texte original, pour le véritable texte de Vi 
lon. Ce texte, qui, nous devons le dire, se rapproche 
souvent de celui que Clément Marot a fait imprimer, 
et qu’on lui reproche mal à propos d’uvoir corrigé 
d’une manière arbitraire, est-beaucoup plus pur, plus 

cortect, plus logique, et pourtant moins. 

moins obscur, que celui des' premières éditions. il 
rectifie, il explique même la plupart des passages qui 
avaient fait le désespoir des éditeurs et qui restaient 
inintelligibles en dépit des commentaires. Malheu- 
rousement, le copiste a fait des fautes de lecture ou 
d'attention en reproduisant cet excellent texte, et il 
aurait au peut-être de ka peine à déchiffrer lui-même 
plusieurs mets qu'il a écrits et que nous avouons 

n'avoir pas su lire. 

I1 s’agit maintenant d'établir, sur des preuves so- 
lides, que le manuscrit est d’une date plus ancienne 
que les premières éditions de Villon; ce qui ne sera 
pas difficile. 

Dans le manuscrit, le Petit Testament, qui suit le 
Grand , au lieu de le précéder, est intitulé : Le Lais 
François Villon. C’est là le titre que l’auteur avait 
donné à son poëme, composé en 1456, titre qui fut 
changé arbitrairement par les premiers éditeurs, c’est- 
à-dire les scribes qui multiplièrent son œuvre par des 
copies plus ou moins fidèles. Villon dit, à ce sujet, 
dans son Grand Testament : 


Si me souvient bien, Dieu mercys! 
Que ie feis, à mon partement, 
Certains lays, l’an cinquante six, 
Qu’aucuns, sans mon consentement, 
Voulurent nommer Testament. 

Leur plaisir fut, es non le mien : 
Mais quoy ? On dit communement 
Qu’un chascun est maïistre du sien 1. 


Le manuscrit n’a donc pas été fait d’après une co- 
pie que ces aucuns auraient aktérée & plaisir, puisque 
le Lais François Villan n’y est pas nommé Testa- 
ment. 

Dans les éditions gothiques, les noms propres que 
Villon a semés en ses rimes offrent des variantes 
inadmissibles, qui ne peuvent résulter que d’une 
mauvaise lecture, car plusieurs noms existent dans le: 


1. Voy. mon édition de la Biblioth. Elzév., pag. 96. 


manuscrit, très-lisiblement écrits, qui manquent dans 
les éditions et qui y ont été remplacés par des mots 
que l’imprimeur avait mal lus ou qui s'étaient impa- 
tronisés dans le texte par suite d’une erreur de co- 
piste. 

Ainsi, quelques exemples suffiront pour prouver 
qu’un texte qui donne intégralement les noms pro- 
pres cités par Villon est moins altéré et plus authen- 
tique qu’un texte dans lequel ces noms sont tron- 
qués ou défigurés : 


Édition gothique. 


Item, au seigneur de Grigny 
Laisse la garde de Nygon, 

Et six chiens plus qu’à Montigny, 
Vicestre, chastel et dongon; 

Et à ce malostru Changon, 
Moutonnier, qui tient en procès !.… 


Manuscrit. 


Vicestre, chastel et donion, 
Et ad ce malostru Chanion 
Mouton qui le tient en procès. 


Édition gothique. 


Humbles, bien chantans.au lectry, 
Je leur laisse cens receuoir 
Sur la maison Guillot Gueuldry 2... 


. Manuscrit. 
Sur la maison Guillot Gueutry… 


Édition gothique. 
Si fut mys deuant le cadès *.… 
Manuscrit. 
Et fut mys deuant Cicadès. 


1. Voy. mon édition, pag. 21. 
2. Voy. mon édit., p. 28. 
3 Voy. mon édit., p. 49. 

Édition gothique. 


Berthe au grand pied, Bietris, Allis, 
Harembourges, qui tint le Mayne!.…. 


Manuscrit. 


Berthe au plat pié, Beatrix, Alix, 
Haulteburgis qui tint le Maine. 


Édition gothique. 
Que maistre Pierre Bourguignon *.… 
Manuscrit. 
Que maïistre Pierre Bobignon. 


Édition gothique. 


Item, je donne à maistre Jaques 
Raguyer le grant godet de greue #.… 


Manuscrit. 


Item, j’ordonne à maistre Jacques 
Regnier, le grant godet de Greue. . 


Édition gothique. 
Item, vienne Robert Turgis*. 
Manuscrit. 
Item, viegne Robin Turgis. 


Édition gothique. 


Filles sont tres belles et gentes 
Demourantes à Sainct-Genou 5... 


Manuscrit. 


Icelles sont belles et gentes 
Et demeurent à Saint Guerou. . 


1, Voy. mon édit., p. 64. 

2. Voy. mon édit., p. 114. 
3. Voy. mon édit., p. 118. 
4. Voy mon édit., p. 119. 
ç Voy mon édit., p. 120. 


de 


| 
Édition gothique. 
De rechef, donne à Perinet 1. 
Manuscrit. 
Derechief ie donne à Pernet… 


Édition gothique. 
Au Cappitaine Jehan Riou? 
Manuscrit. 
Au Cappitaine Jehan Rou. 


Édition gothique. 
Item, à Robin Troussecaille *. 
Manuscrit. 
Item, à Robinet Trouscaille… 


Édition gothique. 
Item, vueil que le jeune Merlet. 
Manuserit. 
Itém, vueil que Germain de Merle. 


Edition gothique. 
Item, je donne à Basanyer, 
Notaire et greffier criminel, 
De girofle plain un panyer, 
Prins chez maistre Jehan de Ruel 
Tant à Mautainct, tant à Rosnel ÿ.… 


Manuscrit. 


Item, je donne à Basenniee, 
Notaire et greffier criminel, 

De girofle ung plain pennier 

Prins chez maistre Jehan de Rueil 
Tant‘à Mautant, tant à Renel… 


mon édit., p 122. 


. mon édit., p. 125. 
. mon édit., p, 126. 


mon édit., p. 136 


. mon édit , p. 143. 

Édition gothique. 
item, sera le seneschal : … 
Manuscrit. 
item, Le Camus Seneschal… 


Édition gothique. 
item, au chappelain je laisse 2... 
Manuscrit. 
Item, à Chappelain je laisse. 


“ 


Edition gothique. 
Jehan de Calays, honnorable homme #.. 
Manuscrit. 
Jehan de Caulez, honnourable homme... 


Enfin, nous insisterons principalement sur une 
correction qui ne donne pas sans doute une date cer- 
taine pour la confection du manuscrit, mais qui nous 
paraît devoir rettifier un fait important de la biogra- 
graphie de l’auteur. Tous les écrivains qui, depuis 
Etienne Pasquier (dans les Recherches de la France) 
jusqu’à nos jours, ont parlé des mésaventures judi- 
tiaires de Villon, étaient d’accord' sur un point, que 
le Grand Testament ne laissait ni obscur ni douteux: 
le pauvre poëte, coupable de certain délit capital, 
avait été gracié par le roi, en 1461, comme il nous 
l’apprend lui-même dans ces vers : 


Et escript l’an soixante et ung 
Que le bon roy me delivra 

De la dure prison de Mehun 
Et que vie me recouvra *. 


Dans toutes les éditions, le bon roi était nommé 
Louis, et l’on n'avait jamais douté que ce ne fut 


. 


. Voy. mon édit., p. 178. 
. Voy. mon édit., p. 179. 

. Voy. mon édit, p. 180. 
. Voy. mon édit., p. 45. 

Louis XI, qui monta sur le trône de France, à la mort 
de son père, décédé à Mehun-sur-Yèvre, le 22 juil- 
let 1461. Villon, en effet, remerciait en ces termes 
son libérateur ! : 


Loué soit-il et Nostre Dame, 
Et Loys, le bon roy de France. 


Le copiste du manuscrit avait écrit ces deux vers 
tels qu’on les a toujours imprimés depuis; mais, plus 
tard, et sans doute mieux informé, il a effacé le nom 
de Louis et il a mis à la place celui de Charles. Ce 
serait donc Charles VII, qui aurait accordé des lettres 
de rémission au prisonnier de Meung-sur-Loire, et 
cela, en passant par cette ville, peu de jours avant de 
mourir. * 

Le manuscrit a été fait évidemment vers cette 
époque, puisque les deux ouvrages de Villon semblent 
venir à leur rang dans l’ordre chronologique des 
pièces qui composent ce recueil, lequel date des pre- 
mières années du règne de Louis XI. Ces deux ou- 
vrages, copiés au courant de la plume par un scribe 
cxcrcé, se présentent avec un texte qui ne laisserait 
peut-être rien à désirer, si quelques mots n'avaient 
été comme étouffés sous les abréviations de lécri- 
ture, et ce texte, répétons-le, doit être à peu près 
conforme à l'original. 

Nous avons jugé utile de le publier à part, sans y 
faire aucun changement, excepté en deux ou trois 
endroits, où une erreur incontestable dans l’ortho- 
graphe ou dans le sens d’un mot accusait la faute 
matérielle du copiste. Tout en reproduisant scrupu- 
leusement la lettre du manuscrit et en conservant 
les formes du langage avec une minutieuse fidélité, 
nous nous sommes permis d’éclaircir et même d'in- 
terpréter le texte par la ponctuation, par l'addition 
de quelques accents, des apostrophes, des majuscules 
et de divers signes de l'orthographe moderne. 


t. Voy. mon édit., p. 43. 

Ce n’est donc pas une édition nouvelle des œuvres 
de Villon que nous avons prétendu faire aujourd’hui, 
c'est seulement un texte que nous offrons à la cri- 
tique, en vuc de l'édition qui sera faite un jour ou 
l’autre, puisque celle de la Bibliothèque elzévirienne 
est entièrement épuisée. On appréciera les motifs qui 
nous ont empêché d'ajouter une seule pièce de Vil- 
lon au Lais et au Testament, qui ne sont accompa- 
gnés que d’une seule ballade dans le manuscrit, Ces 
deux ouvrages, imprimés d’après ce manuscrit, con- 
serveront même des lacunes et des transpositions qui 
semblent prouver que les anciens éditeurs y avaient 
introduit, de leur autorité privée, des changements 
systématiques et mème d’étranges interpolations. 

11 n’y a pas une strophe inédite, mais, en revanche, 
il y en a un grand nombre qui, à l’aide de quelques 
mots ôtés ou ajoutés, se montrent, pour ainsi dire, 
sous un tout nouveau jour. Villon ne perd jamais à 
ces métamorphoses, et il gagne souvent par l’idée et 
par l'expression. 

Enfin, nous nous sommes abstenu de tirer de ce 
manuscrit quelque autre pièce anonyme, qu’il n’eût 
peut-être pas été difficile d'attribuer à Villon, en y 
cherchant les traces de son identité et le cachet de 
son esprit. Par exemple, dans l’un et l’autre de ses 
Testaments, Villon se qualifie d’'amant martyr! et 
de martyr d’'amours*. On pourrait donc, par analo- 
gie, essayer de démontrer qu'il est l’auteur de plu- 
sieurs pièces que contient aussi ce manuscrit, notam- 
ment la Confession et Testament de l'Amant trespassé 
de deuil, le Jugement du pauvre Amant banny, le 
Livre de l'Amant rendu cordellier de l'Observance 
d'amours, etc. 

Cette dernière pièce surtout, dont l’auteur est resté 
inconnu et qui rappelle si peu le genre et le style de 
Martial d'Auvergne, auquel on a voulu la donner, se 
rattache de bien des côtés, par le sujet comme par 
le style, aux Testaments de Villon. 


1. Voy. mon édit., p. 12. 
2 Voÿ. mon édit., p. 190. 

Maiselle est assez intéressante et assez remarquable 
au point de vue littéraire pour que nous nous ré- 
servions d’en faire l’objet d’une publication spéciale, 
dans laquelle on reconnaîftra peut-être l’Amanrt mar- 
tyr, qui dit dans les imprimés : | 


.. partout m’appelle : 
L'amant remys et renyé!. 


et dans le manuscrit : 


.… partout m'appelle : 
Amours renys et regnyé. 


1. Voy. mon édit., p. 93. 

LE LAIS FRANCOIS VILLON 


L'an CCCC cinquante six, 

Je François Villon escolier, 
Considerant de sens racis, 

Le frain aux dens, franc au collier, 
Qu’on doit ses œuures conseiller, 
Comme Vegesse le raconte, 

Sage Romain, grant conseiller, 

Ou aultrement on se mesconte ; 


En ce temps que ray dit deuant, 
Sur le nouuel, morte saison, 
Que les loups se viuent de ven 
Et qu’on se tient en sa maison, 


mu TO. 


Pour le frimas, près du tison : 
Me prinst le vouloir de briser 
La tresamoureuse prison, 

Qui me souloit bien debriser. 


Je le feis en telle façon, 

Voyant celle deuant mes yeulx 
Consentant en ma deffaçon, 

Sans que 1a luy en fust de mieux, 
Dont ie me deul et plains aux cieulx, 
En requerant d’elle vengence 

A tous les dieux venereeulx, 

Et du grief d’amours alegence. 


Et se l’ay prins en ma faueur 

Ses doulx regars et beaux semblans 

De tresdeceuante saueur, 

Me tresparsans jusques aux flans, 

Bien. S’ils ont vers moy les piés blancs 
Et me faillent au grant besoing, 
Planter me fault aultres complans 

Et frapper en ung aultre coing. 


Le regart de celle m’a prins, 

Qui m’a esté felonne et dure : 
Sans ce qu’en riens j’aye mesprins, 
Veult et ordonne que i’endure 

La mort, et que plus ie ne dure : 
Si n’y voy secours, que fouir. 
Rompre veult la viue soudure, 
Sans mes piteulx regretz ouir. 


Pour obuier à ces dangers, 

Mon mieulx est, se croy, de fouir. 
Adieu! ie m’en vois à Angers : 
Puisqu’el” ne me veult impartir 

Sa grace, il me conuient partir. 
Par elle meurs, les membres sains ; 
Au fort, ie suys amant martir, 

Du nombre des amoureux sains. 


Combien que le depart me soit 
Dur, si faut-il que ie l’eslongne | 
Comme mon poure sens consoit, 
Aultre que moy est en quelongne, 
Qui plus billon et plus or songne, 
Plus ieune et mieulx garny d’umeur. 
C’est pour moy piteuse besongne : 
Dieu en veuille ouyr ma clameur. 


Et puys que departir me fault, 

Et du retour ne suys certain, 

le ne suys homme sans deffault, 

Ne qu’aultre d’assier ne d’estain. 
Viure aux humains est incertain, 

Et après mort r’y a relaiz. 

le m’en vois en pays lointain : 

Si establi ce present Laiz. 


Premierement, ou nom du Pere, 
Du Filz et du Saint Esperit, 

Et de sa glorieuse Mere, 

Par qui grace point ne perit, 

le laisse, de par Dieu, mon bruyt 
A maistre Guillaume Viilon, 
Qui en l’onneur de ce nom bruyÿt, 
Mes tentes et mon pauillon. 


Item à celle que j’ay dit, 

Qui si durement m’a chassé, 
Que ie suys de ioye interdict 
Et de tout plaisir dechassé, 
le laisse mon ceur enchassé, 
Palle, piteulx, mort et transi. 
Elle m’a ce mal pourchassé, 
Mais Dieu luy en face mercy. 


Item à maistre Ythier, marchant, 
Auquel ie me sens bien tenu, 

Laisse mon branc d’assier tranchant, 
Ou à maistre Iehan le Cornu, 

Qui est en gaige detenu 

Pour ung escot VIII soulz montant : 
Si veuil, selon le contenu, 

Qu’on leur liure en le rachetant. 


Item ie laisse à Saint Amant 

Le cheual blanc voire ou la mulle, 
Et à Blarru mon dyamant, 

Ou l’asne raié qui recule. 

Et le decret qui articulle : 

Omnis utriusque SeXUS, 

Contre la Carmeliste bulle, 

Laisse aux curés pour mettre sus. 


Item laisse et donne en pur don 

Mes gans et ma hucque de soye 

A mon amy Jasques Cardon, 

Le glan aussy d’une saulsoye, 

Et tous les jours une grasse oye 

Et ung chappon de haulte gresse, 
Dix muys de vin blanc comme croye, 
Et ung procès, que trop n’engresse ‘. 


Item ie laisse à noble homme 
Regnier de Montigny, trois chiens : 
Aussi, à Iehan Raguier, la somme 
De cent francs prins sur tous mes biens. 
Mais quoy ? ie ne comprens en riens 
Ce que ie pourray acquerir. 

On ne doibt trop prendre des siens, 
Ne son amy trop requerir. 


Item au seigneur de Grigny 
Laisse la garde de Nygon, 

Et six chiens plus qu’à Montigny, 
Vicestre chastel et donion : 

Et ad ce mallostru Canion 
Mouton qui letient en procez, 
Laisse trois coups d’un escourgon 
Et coucher, paiz et aise, es septz. 


Et à maistre laques Raguier 

Laisse l’abruuouer Popin, 

Paiches, poires, sucre, figuier, 
Tousiours le chois d’ung bon loppin, 

Le trou de la Pomme de Pin, 
Clotz et couuert, au feu la plante, 
Emmaillotté en iacoppin, 

Et qui vouldra planter si plante. 


Item à maistre Iehan Mautaint, 

A maistre Pierre Basanier, 

Le gré du seigneur qui ataint 
Troubles, forfaiz, sans espargner : 
Et à mon procureur Fournier, 
Bonnetz cours, chausses semellées , 
Tailées par mon cordouannier, 
Pour porter durant ses gelées. 


Item à Iehan Tronne, boucher, 
Laisse le mouton franc et tendre, 

Et ung tacquon pour esmoucher 

Le beuf couronné qu’on veult vendre, 
Ou la vache qui pourra prendre 

Le villain qui la trousse au col : 

S'il ne la veult, on le puist pendre 

Et estrangler d’ung bon licol. 


Item au Lou et à Cholet, 

Laisse à la foiz ung bon canart 

Prins sur les murs, comme on souloit, 
Ou vers les fossés sur le tart, 

Et à chascun un grant tabart 

De cordelier iusques aux piés, 

Buche, charbon et poix au lart, 

Et mes houseaulx sans avantpiés. 

Item ie laisse et én pitié 

A trois petis enfans tous nulz, 
Nommés en ce present traictié, 
Poures orphelins impourueus, 

Tous deschaussés, tous despourueus, 
Et denués comme le ver : 

l’ordonne que soient pourueus, 

Au moins pour passer cest hiuer. 


Premierement Colin Lorens, 

Girard Gossoin, Iehan Marceau, 
Despourueus de biens, de parens, 

Et n’ont vaillant l’ance d’ung seau : 
Chascun de mes biens ung fesseau, 
Ou quatre blancs, si l’ayment mieulx : 
Ils mangeront le bon morceau, 

Les enfans, quant ie seray vieulx. 


Item ma nominacion 

Que j’ay de l’Uniuersité, 
Laisse par resignacion, 

Pour exclurre d’aduersité 
Poures clercs de ceste cité, 
Soubz cest interdit contenus : 
Charité m'y a incité 

Et nature, les voiant nulz. 


C’est maistre Guillaume Cottin 
Et maistre Tibault de Vittry, 
Deux poures clercs parlans latin, 
Paisibles enfans sans estrif, 

Humbles, bien chantans au lettry : 
le leur laisse cens recepuoir, 

Sur la maison Guillot Guettry, 

En attendant de mieulx auoir. 


‘Item et ie adioings à la crosse 
Celle de la rue Sainct Antoine, 
Ou ung billart de quoy on crosse, 
Et tous les iours plain pot de sainne : 
Aux pigons, qui sont soubz la Saine 
Ensarrés soubz trappe voliere, 
Mon mirouer bel et ydoine 
Et la grace de la geoliere. 


 Itemie laisse aux hospitaulx 
Mes chassis tissus d’arignée, 
Et au gesans soubz les estaux, 
Chascun sur l’euil une grongnée, 
Trembler à chere renfrongnée, 
Maigres, velus et morfondus, 
Chausses courtes, robe rongnée, 
Gelez, meurdris et enfondus. 


Item ie laisse à mon barbier 

Les rongneures de mes cheueux, 
Plainement et sans descombrier : 
Au sauetier, mes soulliers vieulx : 
Et au freppier, mes abbis tieulz 
Que, quant ainssi ie les delaïsse 
Pour mains qui ne cousterent neufz, 
Charitablement ie luy laisse. 

Item ie laisse aux Mendians, 

Aux Filles Dieu et aux Beguines, 
Sauoureulx morceaulx et frians, 
Faucons, chappons, grasses gelines, 
Et puys prescher les XV signes, 

Et abatre pain à deux mains : 
Carmes cheuauchent nos voisines, 
Mais cela ce n’est que du mains. 


Item laisse le Mortier d’or 

A Iehan, espicier de la Garde : 
Une potence de saint Mor, 

Pour faire ung broyer à moustarde, 
A celuy qui feit l’auantgarde, 
Pour faire sur moy griefz exploitz, 
Et par moy saint Anthoine l’arde.… 
le ne luy feray aultre laiz. 


Item ie laisse à Merebeuf 

Et à Nicolas de Louuiers, 

À chascun l’esquaille d’ung euf, 
Plaine de francs et d’escus vieulx : 
Et au concierge de Gouuieulx, 
Pierre de Rousseuille, ordonne, 
Pour donner, en attendant mieulx, 
Escus telz que le prince donne. 


Et à maïistre Robert Vallée, 
Poure clergot de parlement, 

Qui n’entend ne mont ne vallée, 
l’ordonne principallement 

Qu'on luy baille legierement 

Mes brayes estans aux tremillieres, 
Pour parler plus honnestement 

A s’amye lehanne des Millieres. 


_ Pource qu'il est de lieu honneste, 
Fault qu’il soit mieulx recompensé, 
Car charité m’y admoneste, 

Pource qu’il est tout insensé : 

Et pourtant me suys pourpensé, 

Veu que n’a sens ne qu’une aumoire, 
De luy laisser, sans mal pensé, 

De recouurer l’art de memoire. 


Item, pour asseurer la vie 

Du dessusdit maistre Robert, 

Pour Dieu, n’y aiés point d’enuie, 
Mes parens, vendés mon haubert, 
Et que l'argent ou la pluspart 

Soit emploié, dedans ces pasques. 
Pour achetter à ce poupart 

Une fenestre emprès Saint lasques. 


Finablement, en estriuant, 

Ce soir seulet estant en bonne, 
Dictant ce laiz et escripuant, 
loys la cloche de Sorbonne, 

Qui tousiours à neuf heures sonne 
Le salut que l’Ange predit : 

Si suspendis et y mis bourne, 
Pour prier comme le cuer dit. 

Ce faisant, ie m’entroublié, 

Non pas par force de vin boire, 
L’entendement comme lié : 

Lors le sentis dame Memoire 
Reprendre et mettre en son aumoite, 
Sur especes collateralles, 

Oppinatiue faulce et voire 

Et autres intellectualles : 


Et mesmement l’extimatiue, 

Par qui la perspectiue vient : 
Similatiue, formatiue, 

Par quoy bien souuent il aduient 
Que par leur trouble homme deuient 
Fol et lunatique par moys : 

le l’ay leu, dont il me souuient, 

En Aristote aucunes foiz. 


Mais le sensitif s’esueilla 

Et esuertua fantasie, 

Ettous les dormans resueilla, 
Car la souueraine partie 

En suspens estoit amortie 

Par opression d’oubliance, 

Qui en moy estoit espartie, 
Pour monstrer de sens l’aliance. 


Puys que mon sens fust à repos 
Et l’entendement demeslé, 

le cuidé finer mon propos, 
Mais mon ancre estoit gelé, 

Et mon cierge trouue freslé : 
Et n’eusse peu de feu finer. 
C’estoit assés tarteuelé. 
Pourtant 1] me conuint finer. 


Fait au temps de ladite date 

Par le bien renommé Villon, 

Qui ne mangeust figue ne datte, 
Secq et noir comme escouuillon. 
Il n’a tente ne pauillon, 

Qui n’ait laissié à ses amys, 

Et n’a plus qu’ung peu de billon, 
Qui sera tost à la fin mis. 


ET HO. 


NOTE 


1. Ce huitain et les quatre suivants sont placés, dans toutes 
les éditions, après les quatre autres qui viennent ensuite dans le 
ms. avec un ordre différent; mais le ms. ne donne pas le huitain 
du Chevalier du guet, ni celui du Bastard de la Barre. 


LE 


GRANT TESTAMENT VILLON 


En l’an de mon trentiesme aage, 
Que toutes mes hontes i’ay beues, 
Ne du tout fol ne du tout sage, 
Nonobstant maintes paines eues, 
Lesquelles j’ay toutes receues 
Soubz la main Thibault d’Auxigny : 
S’euesque il est seignant les rues, 
Qu'il soit le mien je le reny. 


Mon seigneur n’est, ne mon euesque : 
Soubz luy ne tiens, si n’est en frische : 
Foy ne luy doy, ne hommaige auecque : 
Je ne suis son serf ne sa bische. 

Peu m'a d’une petite miche 

Et de froide eau, tout ung esté : 
Large ou estroit, moult me fut chiche. 
Tel luy soit Dieu, qu’il m’a esté. 


Et s’aucun me vouloit reprendre 

Et dire que ie le mauldiz, 

Non fais, si bien le scet comprandre, 
En riens de luy ie ne mediz. ° 
Vez cy tout le mal que j’en diz : 
S’il m’a esté misericors, 

Ihesus, le roy de paradis, 

Tel luy soit à l’ame et au corps. 


Et s’esté m’a dur et cruel, 

Trop plus que ie ne le raconte, 

Je vueil que le Dieu eternel 

Luy soit donc semblable à ce compte. 
Et l’Eglise nous dit et conte 

Que prions pour noz ennemis : 

Je vous diray : J’ay tort et honte : 
Quoy qu’il m’ait fait à Dieu remis. 


Sy priray pour luy de bon cueur, 

Et pour l’ame de feu Cothart : 

Mais quoy? ce sera donc par cueur, 
Car de lire ie suis fetart. 

- Priere en feray de picart : 

Si ne la scayÿ, voise l’aprendre, 

S'il m’en croit, ains qu’il soit plus tart, 
À Tournay ou à l’Isle en Flandre. 

Combien que s'il veult que l’on prie 
Pour luy, foy que doy mon baptesme, 
Non obstant qu’à tous ne le crie, 

Il ne fauldra pas à son esme : 

Au psaultier prens, quant suis à mesme, 
Qui n'est de beuf ne cordouan, 

Le verselet escript septiesme 

Du seaulme de Deus laudem : 


Fiant dies eius pauci et episcopatum eius accipiat alter. 


Je prie au benoist filz de Dieu, 

Qui à tous mes besoings reclame, 
Que ma bonne priere ait lieu 

Vers luy, de qui tiens corps et ame : 
Qui m’a preserué de maint blasme 
Et franchy de ville puissance : 

Loué soit-il, et Nostre Dame, 

Et Loys ‘ le bon roy de France! 


Auquel doint Dieu le heur de Iacob, 
De Salomon l’onneur et gloire. 
Quant de proesse, il en a trop, 

De force aussi, par m’ame! voire : 
En ce monde cy transitoire , 

Tant qu’il a de long et de lé, 

Affin que de lui soit memoire, 

Viue autant que Mathusalé. 


Et douze beaulx enfans, tous masles, 
Voire de son chier sang royal, 

Aussi preux que fut le grant Charles, 
Conceus en ventre imperial, 


— 32 — 


Bons comme fut saint Marcial : 
Ainsi en pregne au feu daulphin : 
Je ne luy souhaicte autre mal, 
Et puis paradis à la fin. 


Pource que feuble ie me sens . 
Trop plus de biens que de santé, 
Tant que ie suis en mon plain sens, 
Si pou que Dieu m’en a presté, 
Car d’autre ne l’ay emprunté : 

Je ce testament tresestable 

Faiz, de darraine voulenté, 

Seul pour tout et irreuocable. 


Escript l’ay, l’an soixante et ung, 
Lorsque le Roy me deliura 

De la dure prison de Mehun 

Et que vie me recouura : 

Dont suis, tant que mon corps viura, 
Tenu vers luy me humilier : 

Ce que feray ius 1l morra. 

Bienfait ne se doit oblier. 


Or est vray qu'après plains et pleurs 
Et angoisseux gemissemens, 

Apres tristesses et douleurs, 
Labeurs et griefz cheminemens, 
Trouue mes lubres sentemens, 
Esguisés comme une pelote, 
Mouuoir plus que tous les Commens 
D’Auerroys sur Aristote. 

Combien qu'au plus fort de mes maulx, 
En cheminant sans croix, sans pille, 
Dieu, qui les Pelerins d’Esmaulx 
Conforta, se dit l'Euangille, 

Me montra une belle ville 

Et pourueut de don d’esperance : 
Combien que pecheur soie ville, 

Rien ne hait que perseuerance. 


Je suis pecheur, ie le say bien : 
Pourtant ne veult pas Dieu ma mort, 
Mais conuertisse et viue en bien, 

Et tout autre que peché mort, 
Combien qu’en peché soye mort, 
Dieu vit?, et sa misericorde, 

Se conscience me remort, 

Par sa grace pardon m’accorde. 


Et comme le noble Rommant 

De la Rose dit et confesse, 

En son premier commencement, 
Qu’on doit ieune cuer en jeunesse, 
Quant on le voit viel en viellesse, 
Excuser, helas! il dit voir. 

Ceulx donc qui me font telle presse, 
En meureté me voudroient veoir. 


Sy pour ma mort le bien publique 
D’aucune chose vaulsist mieulx, 

À morir comme ung homme inique 
Me iugasse, ainsi m’eist Dieu. 


Grief ne faiz à ieune n'à vieulx. 
Soie sur piés ou soie en biere : 

Les mons ne bougent de leurs lieux, 
Pour ung poure, n’auant n’arriere. 


Au temps qu’Alixandre regna, 
Ungs homs, nommé Diomedès, 
Deuant luy on luy amena 
Engrillonné poulces et dès, 
Comme ung larron, car il fut des 
Escumeux que voions courir, 
Et fut mis deuant Cicadès, 

Pour estre iugé à mourir. 


L'Empereur si Paraisonna : 

« Pourquoy es-tu larron en mer? » 
L'autre, responce luy donna : 

« Pourquoy larron me faiz nommer? 
Pourçe qu’on me voit escumer 
Dedans une petite fuste ? 

Si comme toy me peusse armer, 
Comme toy empereur ie fusse. 


« Mais que veulx-tu de ma fortune, 
Contre qui ne puis bonnement, 
Que si faulcement me fortune, 

Que c’est grant esbaissement ? 
Sachez que veritablement 

Souuent en bien grant poureté . 
(Ce mot se dit communement) 

Ne gist pas grande loyaulté. » 


Eu 


Quant l’empereur ot remiré 

De Diomedès tout le dit : 

« Ta fortune ia mueré 

De mauuaise en bonne! » luy dit. 
Si fist-il. Onc puis ne mesdit 

A personne, mais fut vray homme. 
Vallere pour vray le bauldit, 

Qui fut nommé le Grant à Romme. 


Se Dieu m’eust donné rencontrer 
Ung autre piteux Alixandre, 

Qui m’eust fait en bon heur entrer, 
Et lors qui m’eust veu condescendre 
A mal, estre ars et mis en cendre 
Jugé me fusse de ma voix : 
Necessité fait gens mesprendre 

Et faim saillir les loups des bois. 


Je plains le temps de ma ieunesse, 
Auquel ray plus qu’autre gallé, 
Jusques à l’entrée de vieillesse 
Qui son partement m’a celé. 

1! ne s’en est à pié allé, 

N’a cheual, helas! Comment don? 
Soubdainement s’en est vollé 

Et ne m’a laissé quelque don. 


Allé s’en ést, et ie demeure 

Poure de sens et de sauoir, 

Triste, failly, plus noir que meure, 
Qui n’ay cens, rente ne auoir : 

Des miens le maindre, ie diz voir, 
De me desauouer s’auance, 
Obliant naturel deuoir, 

Par faulte d’un pou de cheuance. 


Sy ne crains auoir despendu 

Par friander ne par lecher : 

Par trop amer n’ay riens vendu, 
Qu’amis me peussent reproucher, 
Au moins, qui leur coste moult chier : 
Je le dy et ne crois medire. 
De ce ie me puis reuencher : 
Qui n’a meffait ne le doit dire. 


Il est bien vray que l’ay amé 

Et ameroie voulentiers, 

Mais triste cuer, ventre affamé, 

Qui n’est resasié au tiers, 

Me oste des amoureux sentiers : 

Au fort, quelqu’un s’en recompence, 
Qui est ramply sur les champtiers, 
Car la dance vient de la pance. 


Ho dieu! si j’eusse estudié, 

Au temps de ma ieunesse folle , 
Et à bonnes meurs dedié, 
J'eusse maison et couche molle. 
Mais quoy ? ie fuyoie l’escolle, 
Comme fait le mauvais enfant. 
En escripuant ceste parolle, 

A pou que le cuer ne me fent. 


Le dit du Saige bien apris, 
Fauorable bien en puis mès, 

Qui dit : Esioys-toy, mon filz, 

En ton adolescence, mais 

Ailleurs sert bien d’un autre mès, 
Car ieunesse et adolescence 

(C’est son parler, ne moins ne mès) 
Ne sont qu’abuz et ignorence. 


Mes jours s’en sont allez errant, 
Comme, dist Job, d’une touaille 
Sont les fillez, quant tizerant 

En son poing tient ardante paille : 
Lors, s’il y a nul bout qui saille. 
Soubdainement il le rauit : 

Si ne crains plus que rien me faille, 
Car à la mort tout s’assouuit. 


Où sont les gracieux gallans, 

Que ie suiuoye au temps iadiz, 

Si bien chantans, si bien parlans, 

Si plaisans en faiz et en diz? 

Les aucuns sont mors et roidiz : 
Rien n'est-il plus d’eulx maintenant : 
Repos aient en paradis, 

Et Dieu sauue le demourant ! 


Et les autres sont deuenus, 

Dieu mercy, grans seigneurs et maistres : 
Les autres mendient tous nus 

Et pain ne voient qu’aux fenestrés. 

Les autres sont entrés en cloistres 

De Cellestins et de Chartreux, 

Botés, houzés, com pescheurs d’oytres : 
Vez là l’estat diuers d’entre eulx. | 


Aux grans maistres doint Dieu bien faire, 
Viuans en paix et en regoy : 

En eulx 1! n’y a que reffaire, 

Et s’en fait bon taire tout coy. 

Mais aux poures qui n’ont de quoy, 
Comme moy, doint Dieu pacience : 

Aux autres ne fault qui ne quoy, 

Car assés ont pain et pitance. 


Bons vins ont souuent enbrochez, 
Saulces, broetz et gros poissons, 
Tartres, flans, eufz friz et pochez, 
Et perdriz en toutes facons. 

Pas ne ressemblent les massons, 
Que seruir fault à si grant paine: 
Ilz ne veulent nulz eschançons : 
De soy verser chascun se paine. 


En cest incident me suis mis, 

Qui de rien ne sert à mon fait. 

Je ne suis iuge, ne commis, 

Pour pugnir, n’absouldre meffait : 
De tous suis le plus imparfait. 

Loé soit le doulx Ihesuérist, 

Que par moy luy soit satisfait ! 

Ce que ay escript est escript. 

Laissons le mostier où il est, 
Parlons de chose plus plaisante : 
Ceste matiere à tous ne plaist, 
Ennuyeuse est et deplaisante. 
Poureté, chagrine, dolente, 
Tousiours despiteuse et rebelle, 
Dit quelque parolle cuisante : 
Selle n’ose, si la pence-elle. 


Poure ie suis de ma ieunesse, 

De poure et de petit extrace. 

Mon pere n’ot onc grant richesse, 

Ne son ayeul nommé Orace. 

Poureté tous nous suit et trace : 

Sur les tombeaulx de noz ancestres, 
Les ames desquels Dieu embrace, 

On n’y voit couronnes, ne ceptres. : 


En ma poureté guementant, 

Souuent me dit le poure cueur : 

« Homme, ne te doulose tant, 

Et ne demaine tel douleur. 

Si tu n’as tant que laques Cueur, 
Mieulx vault viure soubz gros bureau, 
Poure, qu’auoir esté seigneur 

Et pourrir soubz riche tombeau. 


Qu’auoir esté seigneur ! que dis! 
Seigneur ? las! se ne l’est-il mais : 
Selon les Dauitiques dis, 

Son lieu ne congnoistra iamès. 


Quant du surplus, ie m’en desmets : 
Il appartient à moy pecheur : 

Aux theologiens le remès, 

Car c’est office de prescheur. 


Sy ne suis, bien le concidere, 

Filz d'ange portant dyademe 
D’estoille, ne d’autre sidere : 

Mon pere est mort, Dieu en ait l’ame! 
Quant est du corps, il gist soubz lame. 
J’entens que ma mere moura : 
Bien elle scet, la poure femme, 
Et son filz pas ne demoura. 


Je congnois que poures et riches, 
Sages et folz, prebstres et laiz, 
Nobles, villains, larges et chiches, 
Petiz et grans, et beaulx et laiz, 
Dames à rebracez colletz, 

De quelconque condicion, 
Portant atour ou bourreletz, 

Mort saisist, sans exception. 


Et meure Paris ou Helaine : 
Quiconque meurt, meurt à douleur 
Telle, qu’il pert vent et alaine : 
Son fiel se creue sur son cueur. 
Puis sue, Dieu scet quel sueur! 

Et n’est qui de ses maulx l’alege, 
Car enfant n’a, frere, ne seur, 

Qui voulsist lors estré son plege. 


La mort le fait fremir, pallir, 

Le nez corber, les vaines tendre, 
Le col enfler, la char molir, 

Jointes et nerfs croistre et estendre. 
Corps femenin, qui tant es tendre, 
Poly, souef et precieulx, 

Te faudra-il ses maulx attendre ? 
Ouy, ou tout vif aller es cieulx. 


Balade. 


Dictez-moy où, ne en quel pays, 

Est Flora la belle Romaine? , 
Archipiade, ne Phaiz 

Qui fut sa cousine germaine ? 

Echo, parlant quant bruit on maine, 
Dessus riuiere ou sus estan, … 

Qui beaulté ot trop plus que humaine ?.…. 
Mais où sont les neges d’antan? 


Où est la tressage Eloys, 

Pour qui chastré fut et puis moyne 
Pierre Esbaillars, à Saint-Denis ? 
Pour son amour eut ceste estraine. 
Semblablement, où est la Royne 
Qui commanda que Buridan 
Fust gecté en un sac en Saine ?.… 
Mais où sont les neges d’antan ? 


La royne Blanche comme liz, 

Qui chantoit- à voix de seraine : 
Berthe au plat pié, Beatrix, Alix, 
Herault Burgis qui tint le Maine, 
Et Iehanne la bonne Loraine, 
Qu’Englois brulerent à Rouan : 
Où sont-ilz, Vierge souueraine ?.… 
Mais où sont les neges d’antan ? 


Prince, n’enquerés de sepmaine 
Où elles sont, ne de cest an, 

Car ce reffrain le vous ramaine : 
Mais où sont les neges d’antan ? 


Autre balade. 


Qui plus est, et le tiers Calixte, 
Darrain decedé de ce nom, 

Qui quatre ans tint le papaliste : 
Alphonce le roy d’Aragon, 

Le gracieux duc de Bourbon, 

Et Arthus le roy de Bretaigne, 

Et Charles VIIe le Bon. 

Mais où est le preux Charlemaigne ? 


Semblablement le Roy scotiste, 
Qui demie face ot, ce dit-on, 

Vermeille comme une amatiste, 
Depuis le front jus au menton : 


Le Roy de Chippre de renom 

Helas ! et le bon Roy d’Espaigne, 
Duquel ie ne say pas le nom... 

Mais où est le preux Charlemaigne ? 


D’en plus parler ie me desiste : 

Le monde n’est qu’abusion. 

Ne n’est qui contre mort resiste, 
Ne qui y treuue prouision. 

Encor faiz une question : 

Lancelot, le roy de Behaigne, 

Où est-il? où est son thaion? 

Mais où est le preux Charlemaigne ? 


Où est Clasquin, lé bon breton, 

Et le comte daulphin d’Auuergne, 

Et le bon feu duc d’Allencon? 

Mais où est le preux Charlemaigne *? 


Puisque pappes, roys, filz de roys, 
Conceus en ventre de roynes, 

Sont enseuelis mors et froiz, 

En autres mains passent les regnes. 
Moy. poure mercerot de‘Regnes, 
Mouray-ie pas? Ouy, se Dieu plaist, 
Mais que j'aye fait mes estraines : 
Honneste mort ne me desplait. 

Ce monde n’est perpetuel, 
Quoyque pence riche pillart : 
Tous sommes sous mortel coutel. 
Ce conseil prens, poure viellart, 
Lequel d’estre plaisant raillart 

Ot le bruit, lorsque ieune estoit, 
Qu’on tendroit à fol et paillart, 
Si maintenant s’entremetoit. 


Or luy conuient-il mendier, 

Car à ce force le contraint : 
Regrecte huy sa mort et hier, 
Tristesse son cueur si estraint : 

Si souuent n’estoit Dieu qu’il craint, 
I! feroit ung horrible fait, 

Et aduient que en ce Dieu enfraint 
Et que luy mesmes se deffait. 


Car s’en ieunesse fut plaisant, 

Ores ne dit plus rien qui plaise. 
Tousiours viel cinge est desplaisant : 
Moe ne fait qui ne desplaise. 

S’il se taist, affin qu’il complaise, 

Il est tenu pour fol recreu ; 

S’il parle, on [luy] dit qu’il se taise, 
Et qu’en son prunier n’a pas Creu *. 


Aduis m’est que l’oy regrecter 
La belle qui fut heaulmiere, 
Soy ieune fille souhaicter . 

Et parler en telle maniere : 


« Ha ! ieunesse felonne et fiere, 
Pourquoy m’as si tost abatue? 
Qui me tient que ie ne me fiere 
Et qu’à ce cop ie ne me tue ! 


Tollu m’as la haulte franchise 

Que beaulté m’auoit ordonné 

Sur clers, marchans et gens d’eglise, 
Car lors il n’estoit homme [né] 

Qui tout le sien ne m’eust donné, 
Quoy qu’il en fust des repentailles, 
Mais que lui eusse habandonné 

Ce que reffusent truandailles. 


A maint homme l’ay refusé 

(Qui n’estoit pas à moy sagesse) 
Pour l’amour d’ung garcon rusé, 
A qui ie en faisoie largesse : 

A qui que l’en feisse “ finesse, 
Par ma mere! ie l’amoye bien! 
Or ne me faisoit que rudesse 

Et ne m’amoit que pour le mien. 


Sy ne me sceust tant detrayner, 

Foller aux piés, que ne l’aymasse, 

Et m’eust-il fait les rains trayner, 

Si me dist que ie le baisasse, 

Que tous mes maulx ie n’obliasse ! 

Le gloton, de mal entaché, 

M’embrassoit : j’en suis bien plus grasse ! 
Que m’en reste-il? honte et peché. 


Or est-il mort, passé XX ans, 

Et ie remains vielle chanue. 

Quant ie pense, las! au bon temps, 
Quelle fuz, quelle deuenue, 

Quant me regarde toute nue 

Et ie me voy si très changée, 
Poure, seiche, megre et menue, 

Je suis presque toute enragée. 


Qu’est devenu ce front polly, 
Cheueux blongs, ces sourcilz voultiz, 
Grant entre œil et regart iolly, 

Dont prenoie les plus soustilz, 

Ce beau nez droit, grant ne petiz, 
Ces petites jointes oreilles, 

Menton fourchu, clair viz traictiz, 
Et ces belles leures vermeilles. 


Ces gentes espaules menues, 

Ces bras longs et ces mains traitisses, 
Petins tetins, hanches ? charnues, 
Eslevées, propres, faitisses 

À tenir amoureuses lisses, 

Ces larges rains, ce sadinet 

Assis sur grosses fermes cuisses 
Dedans son petit iardinet. 


Le front ridé, les cheueux gris, 

Les sourcils cheus, les yeulx estains, 
Qui faisoient regars et riz, 

Dont mains marchans furent actains : 


Nez courbé, de beaulté loingtains : 
Oreilles pendantes, mossues, 

Le viz pally, mort et destains, 
Menton froncé, ioues epeausues $. 


C’est d’umaine beaulté l’issues : 

Les bras cours et les mains contraictes, 
Les espaules toutes bossues, 
Mamelles, quoy ? toutes retraictes : 
Telles les hanches que les tettes: 

Du sadinet, fy ! Quant des cuisses, 
Cuisses ne sont plus, mès cuissetes 
Griuolées comme saulcisses. 


Ainsi le bon temps regretons 
Entre nous, poures vielles sotes, 
Assizes bas à croppetons ?, 

Tout en ung tas comme pelotes, 
A petit feu de cheneuotes 

Tost allumées, tost estaintes, 

Et jadis fusmes si mignotes ! 
Ainsi emprant à mains et maintes. 

Or y pensés, belle Gaultiere, 
Qui escoliere soulliés estre, 
Et vous, Blanche la sauetiere, 


= Orest-il temps de vous congnoistre! 


Prenez à dextre et à senestre, 
N’espargnez homme qui vous prie, 
Car vielles n’ont ne cours, ne estre, 
Ne que monnoie qu’on descrie. 


Et vous, la gente saulciciere, 

Qui de dancer estes adestre : 
Guillemote la tappiciere, 

Ne m’espargnez vers vostre maistre : 
Tost vous faudra clorre fenestre ; 
Quant deuiendrez vielle flestrie, 

Plus ne seruirez que viel prestre, 

Ne que monnoie qu’on descrie. 


Jehanneton la chapperonniere, 
Gardez qu’amy ne vous ampestre, 
Et, Katherine la bourciere, 
N’enuoiés plus les hommes paistre, 
Car qui belle n’est ne perpectre 
Leur bonne grace, mais leur rie : 
Laide viellesse ‘? amour n’empestre, 
Ne que monnoie qu’on descrie. 


Filles, vueillés vous entremectre 
D’escouter pourquoy pleure et crie : 

\ C’est pource que ne me puis mectre, 
Ne que monnoie qu’on descrie. 

Ceste lecon icy leur baille, 

La belle et bonne de iadiz. 

Bien dit ou mal, vaille que vaille, 
Enregistrer j’ay fait ces dis, 

Par mon clerc Fremy l’estourdiz, 
Aussi rassiz que ie puis estre. 

S’il me desment, ie le mauldiz : 
Autel le clerc est deu le maistre. 


Sy appercoy le grant dangier, 
Ouquél homme amoreux se boute. 
Et qui me voudroit laidengier 

De ce mot, en disant : « Escoute ! 
Si d’amer t’estrange et deboute 

Le barat d’icelles nommées, 

Tu feras une folle doubte, 

Car ce sont femmes diffamées. 


« Sy n’ayment, fors que pour l’argent, 
On ne les ayme que pour l’eure; 
Rondement ament toute gent, 

Et rien, lorsque bource ne pleure. 
D'icelles !: si n’est qui ne queure, 
Mais en femmes d’onneur et nom, 
Franc homme, se Dieu me sequeure, 
Se doit emploier : ailleurs, non. » 


Je prens qu'aucun die cecy, : 
Si ne me conteste-il en rien. 
En effect, il conclut ainsi, 
Et'ie le cuide entendre bien: 

Qu'on doit amer en lieu de bien. 
A sauoir-mon si ces fillettes, 

Qu'en parolles longuement tien, 
Ne furent-ilz femmes honnestes : 


Honnestes si furent vraiement, 

Sans auoir reprouche ne blasmes. 

Il est vray qu’au commencement 

Une chascune de ces fames 

Si prindrent, ains qu’eussent diffames, 

Une ung lay, ung clerc, l’autre uñg movne, 
Pour estraindre d’amour les flammes, 

Plus chaudes que feu sainct Anthoyne. 


Or firent, selon ce decret, 

Leurs amys, et bien y appart : 
Elles amoient en lieu secret, 

Ne nul autre n’y auoit part. 

Non obstant, ceste amour s’espart, 
Car celle qui n’en auoit qu’un, 

De celuy s’estrange et se part, 

Et aime mieulx amer chascun. 


Qui les meit ‘? ad ce? Je ymagine, 
Sans l’onneur des dames blasmer, 
Que c’est nature femenine, 

Qui tout homme voudroit amer. 
Autre chose n’y say rimer, 

Fors qu’on dit à Raiïns et à Trois, 
Voire à l’Isle et à Saint Omer, 

Que six ouuriers font plus que trois. 


— Lj — 


Or ont, les faulx amans, le bont, El 
Et les dames, print la vollée. 

C’est le droit loyer qu’amans ont : 

Toute foy y est viollée. 

Quelque doulx baiser n’a collée 

De chiens, d’oyseaulx, d'armes, d’amours. 
C’est fine verité prouuée : 
Pour une ioye cent doulours. 


0 

Pour ce, amez tant que voudrés, 
Suyués assemblées et festes : 

A fin ià mieulx vous n’en vaudrés ; 

Si n’y romprés, fors que voz testes. 
Folles amours font les gens bestes : 
Salomon en ydolatria, 

Sanson en perdit ses lunetes… 

Bien est heureux qui rien n’y a! 


Orpheus, le doulx menestrier, 
Joueux de fleustes et musettes, 
En fut en danger de meurtrier 
Chien Cerberus à quatre testes : 
Et Narcisus, beau filz honnestes, 
En ung parfont puis s’en noya, 
Pour l’amour de ses amourettes… 
Bien est heureux qui rien n’y a! 

Sardana, le preux cheualier, 

Qui conquist le regne de Crettes, 

En voulut deuenir moullier 

[Et filer entre pucellettes] '* : 

David, le roy sage prophetes, 

Crainte de Dieu en oblia, 

[Voyant lauer cuisses bien faites] ‘*... 
Bien est heureux qui rien n’y a! 


Amon en voult deshonnourer, 
Faignant de menger tartelettes, 

Sa seur Thamar et deflorer, 

Qui fut incest et deshonnestes : 
Herodes (pas ne sont sornettes) 

Saint Jehan Baptiste en decolla, . 
Pour dances, saulx et chançonnettes… 
Bien est heureux quiriemnnyal 


De moy poure ie vueil parler : 
J’en fu batu, comme à ru telles ‘5, 
Tout nu, 1a ne le quier celer. 

Qui me fist mascher ses groiselles, 
Fors Katherine de Vasselles, 

Noë ", le tiers qui fut ila ? 
Mitaines à ses nopces telles. 
Bien est heureux qui rien n’y a! 


Mais que ce !? ieune bachelier 

Laissast ses ieunes basseletes, 

Non, et le deust-on vif trayner, 
Comme ung cheuauch: ur d’escouuetes, 

Plus doulces lui sont que ciuetes. 
Mais toutesfois fol s’y fia. 

Soient blanches, soient brunettes… 
Bien est heureux qui rien n’y a! 


Se celle que iadis servoie 

De si bon cuer et loyaument, 
Dont tant de maulx griefs j’auoie 
Et souffroie tant de tourment, 

Se dit m’eust, au commencement, 
Sa voulenté (Mais nennil, las!), 
J'eusse mis paine aucunement 

A me retirer de ses laz. 


Quoy que ie lui voulisse dire, 
Elle estoit preste d’escouter, 
Sans m’accorder ne contredire, 
Qui plus me souffroit acouter ‘’, 
Joignant des piés m’arioter !*, 
Et ainsi m’aloit amusant, 

Et me souffroit tout raconter, 

Et si n’estoit qu’en m’abusant. 


Abuser se fait à entendre 

Tousiours d’ung que ce fust ung autre; 
De farine, que ce fut cendre : 

D’ung mortier, ung chappeau de faultre : 
De viel machefer, ce fust peaultre : 
D’ambezas *°, que ce fussent ternes. 
Tousiours trompeur aultruy engaultre 
Et rent vecies pour lanternes. 


Du ciel, une poille d’arain : 

De nues, une peau de veau : 

Du matin, que c’estoit serain : 

D’ung trongnon de chou, ung naueau : 
D'orde seruoise, vin nouueau : 

D'une truye, ung molin à vent, 

Et d’une hars, ung escheueau : 

D’ung gras abbé, ung poursuiuant. 


Ainsi m'ont amours abusé 

Et pourmené de l’uys au pesle. 

Je croy que homme n’est si rusé, 
Fut fin comme argent de crepelle, 
Qu'il n’y laissast linge, drappelle, 
. Mais qu'il fust ainsi manié, 

. Comme moy qui partout m’apelle : 
Amours renys et regnyé. 


Je regny amours et despite 

Et deffy à feu et à sang : 

Mort par elle me precipite, 

Et ne leur en chault pas d’un blanc. 
Ma vielle ay mis soubz le banc : 

Si amans ne suiuray iamès : 

Si iadiz ie fu de leur renc, 

Je desclaire que ne suis mès. 


Car ay mis le plumail au vent, 
Et le suyue qui a actente : 

De ce me tais doresnauant, 

Car poursuiure vueil mon entente. 

Et s’aucun m'interrogue ou tente 
Comment d’amour i’ose mesdire, 
Celle parolle le contente : 


« Qui meurt, à ses hoirs doit tout dire. 


Je congnois aproucher ma seuf : 
Je crache blanc comme coton, 
Jacoppins gros comme ung esteuf. 
Qu’esse à dire que Jeanneton ? 
Plus ne me tiens pour valleton, 
Mais pour ung viel usé regnart : 
De viel porte voix et le ton, 

Et ne suis qu’ung ieune coquart. 


Dieu mercy et Jaque *! Thibault, 
Qui tant d’eau froide m’a fait boire, 
Mis en bas lieu, non pas en hault, 
Mengé d’angoisse mainte poire, 
Enserré... Quant j’en ay memoire, 
Je prie pour lui, et reliqua, 

Que Dieu lui doit, et voire, voire, 
Ce que ie pence et cetera. 


Toutesfois, ie n’y pence mal 
Pour luy, ne pour son lieutenant, 
Aussi pour son official, 

Qui est plaisant et aduenant, 
Que faire n’ay du remenant, 

Fors du petit maistre Robart.… 
Je les ayme tout d’un tenant, 
Ainsi que fait Dieu le Lombart. 

Il me souuient bien, Dieu mercis, 
Que ie fiz, à mon partement, 
Certains Laiz, l’an Ivi*?, 

Qu’aucuns, sans mon consentement, 
Voulurent nommer Testament. 

Leur vouloir fut, non pas le mien : 

* Mais on dit bien communement, 
Qu’ung chascun n’est maistre du sien *#. 


Pour les reuoquer ne le diz, 

Et y courust toute ma terre. 

De pitié ie suis reffroidiz 

Enuers le bastart de la Barre : 
Parmy ses trois gluyons de ferre, 
Je luy donne mes vielles'nates : 
Bonnes seront pour tenir serre 
Et soy soustenir sur ses pates. 


Et s’ainsi est qu'aucun n’eust pas 
Receu les laiz que ie leur mande, 
J’ordonne qu’après mon trespas, 

A mes hoirs en face demande. 

Mais qui sont-ilz ? s’on les demande : 
Moreau, Prouins, Robin, Turgis, 

De moy (di tez que ie leur mande) 
Ont eu juc au lit où ie giz. 


Somme, plus ne diray qu’un mot, 
Car commencer vueil à tester. 
Deuant mon clerc Fremy, qui m’ot, 
S’il ne dort, ie vueil protester 


Que n’entens homme detester 
En ceste presente ordonnance, 
Et ne le vueil magniffester, 
Sinon ou royaume de France. 


Je sens mon cuer qui s’afeublit 

Et plus ie ne puis pappier. 

Fremy, sié toy auprès mon lit : 
Que l’on ne me viegne espier. 
Pren encre tost, plume et pappier : 
Ce que dy escry vistement, 

Puis fay-le partout coppier, 

Et vez cy le commencement. 


OU NOM DE DIEU PERE ETERNEL 
Et du Filz que Vierge parit, 
Dieu au Pere coeternel, 
Ensemble le saint Esperit, 

Qui saulua ce qu’Adam perit, 

Et du peryÿ pare les cieux. 

Qui bien ce croit, peu ne merit : 
Gens mors estre faiz petiz dieux. 


Mors estolent, et corps et ames, 

En dampnée perdicion : 

Corps pourriz, et ames en flammes, 
De quelconques condicion. 
Toutesfois, faiz ** excepcion 

Des patriarches et prophetes ; 

Car, selon ma concepcion, 

Onques n’eurent grant chault aux fesses. 

Qui me diroit : « Qui vous fait mectre 
'Si tresauant ceste parolle, 

Qui n’estes en theologie mestre, 

Dont vous est presumption folle ? » 
C’est de Jhesus la parabolle 

Touchant du Riche enseuely 

En feu, non pas en couche molle, 

Et du Ladre de dessus luy. 


Se du Ladre eust veu le doit ardre, 

la n’en eust requis reffrigere, 

N’au bout d’un de ses doiz adherdre *ÿ, 
Pour refreschir sa maschouere. 

Pyons y feront mathe chiere, 

Qui boyuent pourpoint et chemise. 
Puisque boiture y est si chiere, 

Dieu nous en gart, bourde jus mise. 


Ou nom de Dieu, comme ray dit, 
Et de sa glorieuse mere, 

Sans peché soit parfait ce dit, 
Par. moy plus mefgre que chimere. 
Si ie n’ay eu fieure ou fumere, 

Ce m’a fait diuine clemence : 
Mais d’autre mal et perte amere 
le me tais, et ainsi commence : 


Premier, ie donné à ma poure ame 
La glorieuse Trinité, 

Et la commende à Nostre Dame, 

_ Chambre de la Divinité : 

Priant toute la charité 

Des dignes IX ordres des cieulx, 
Que par eulx soit ce don porté 
Deuant le Trosne precieux. 


Item, mon corps r’ordonne et laisse 
À nostre grant mere la terre. 

Les vers n'y trouueront grant gresse : 
Trop luy a fait faim dure guerre. 
Or lui soit deliuré grant erre : 

De terre vint, en terre tourne : 
Toute chose qui par trop n’erre, 
Voulentiers en son lieu retourne. 
Item, et à mon plus que pere: 
Maistre Guillaume de Villon, 

Qui esté m’a plus doulx que mere 
A enfant leué de maillon, 

Degeté hors de maint boullion : 
Et de cestuy pas ne s’esioye ! 

Je luy requier à genoillon . 

Qu'il m’en laisse toute la ioye. 


Je luy laisse ma librairie 

Et le Romant du Pet au deable, 
Que maistre Guillen Tribarie 
Grossa, qui est homs veritable. 
Par cayelz est soubz une table : 
Combien qu’il soit rudement fait, 
La matiere est si tresnotable, 
Qu'elle amende tout le forfait. 


— 600 == 


Item, donne à ma poure mere, 

Pour saluer nostre Maistresse, 

Qui pour moy ot douleur amere, 
Dieu le scet! et mainte destresse : 
(Autre chastel n’ay, ne forteresse 

Où me retraie corps et ame, 

Quant sur moy court malle destresse, 
Ne ma mere, la poure femme) : 


Balade. 


Dames des Cieulx, regente terrienne, 
Emperiere des infernaulx paluz, 

Receuez moy, vostre humble chrestienne : 
Que comprinse soie entre vos esluz, 

Ce non obstant qu’onques rien ne valuz. 
Les biens de vous, madame ma maistresse, 
Sont trop plus grans que ne suis pecheresse, 
, Sans lesquelz biens ame ne peut merir, 
N’auoir les cieulx : ie n’en suis menteresse : 
En ceste foy ie vueil viure et morir. 


A vostre Filz dictez que ie suis sienne : 

De lui soient mes pechez aboluz : 
Pardonnez-moy, comme à l’Egyptienne, 
Ou com fistes au clerc Theophilus, 

Lequel par vous fut quicte et absoluz, 
Combien qu’il eust au deable fait promesse. 

Preservez-moy que n’acomplisse ce, 
Vierge portant, sans rompure encCorir, 

Le sacrement qu’on celebre à la messe. 
En ceste foy ie vueil viure et morir. 


Femme ie suis pourete et ancienne, 

Qui rien ne scay : onques lettre ne luz. 
Au mostier vois, dont suis paroissienne, 
Paradis peint, où sont harpes et luz : 
Puis voy enfer, où sont dampnez boilluz : 
L’un me fait paour, l’autre ioye et liesse. 
La ioye auoir me faiz, haulte deesse, 

A qui pecheurs doiuent tous recourir : 
Comblé de foy, sans fainte ne paresse, 
En ceste foy ie vueil viure et morir. 


Vous portastes, Vierge digne princesse, 
Jhesus regnant, qui n’a ne fin ne cesse : 
Le Tout Puissant, prenant nostre foiblesse, 
Laissa les cieulx et nous vint secourir, 
Offrant à mort sa treschiere ieunesse. 
Nostre Seigneur est tel, ie le confesse : 

En ceste foy ie vueil viure et morir. 


Item, m’amour, ma chere Rose, 
Ne lui laisse ne cuer ne foye : 
Elle ameroit mieulx autre chose, 
Combien qu’elle ait assés monnoie. 

Quoy? une grant bource de soye, 
Plaine d’escuz, profonde et large. 
Mais pendu soit-il, qui ce soye, 
Qui l’y lairra n’escu ne targe. 


Car elle en a sans moy assés, 
Mais de cela il ne m’en chault : 
Mes plus grans deulz en sont passés. 
Plus n’en ay le croppion chault. 

Je m’en demetz aux hoirs Michault, 
Qui fut nommé le grand fouterre : 
Priez pour lui, faictes ung sault : 

A saint Sactour gist soubz Ausserre. 


Ce non obstant, pour m’acquiter, 
Enuers amours, plus que uers elle, 
Car onques n’y peuz acquester 
D’espoir une seule estincelle… 

Je ne scay s’à touz si rebelle 

A esté, ce m'est grant esmoy. 
Mais, par sainte Marie la belle | 

Je n’y voy que rire pour moy. 


Ceste ballade luy enuoye, 

Qui se termine tout par R. 

Qui lui portera? que ie voye? 

Sera Perinet de la Barre, 

Pourueu, s’il rencontre en son erre 
Madamoiselle au naz tortu, 

1l luy dira, sans plus enquerre : 

. « Orde paillarde, dont viens-tu? » 


= 09. 


Balade. 


Faulce beauté, qui tant me coste cher, 
Rude en effet, ypocrite doulceur, 

Amour dure plus que fer à mascher, 
Nommer te puis de ma deffacon seur, 
Cherme, selon lPamour d’un poure cueur, 
Orgueil mussé, qui gens metz au morir, 
Yeulx sans pitié, ne veult droit de rigueur, 
Sans empirer, ung poure secourir. 


Mieulx m’eust valu auoir esté cercher 
Ailleurs secours, s’eust esté mon honneur. 
Rien ne m’eust sceu de ce fait arracher. 
Troter m’en fault en fuite et deshonneur. 
Haro, haro, le grant et le mineur! 

Et qu’esse-cy? Mourray-ie sans ferir ? 
Ou pitié veult. selon ceste teneur, 

Sans empirer, ung poure secourir. 


Ung temps vendra, qui fera desecher, 
Jaunir, flestrir vostre espanye fleur : 

Je m’en risé, s’enfant peusse marcher, 
Mais las! nennil; ce seroit donc foleur. 
Viel ie seray, vous laide sans couleur. 
Or buués fort, tant que ru peult courir : 
Ne donnés pas à tous ceste rigueur, 
Sans empirer, ung poure secourir. 


Prince amoureux, des amans le grigneur, 
Vostre mal gré ne vouldra encourir : 

Mais tout franc cuer doit, pour Nostre Seigneur, 
Sans empirer, ung poure secourir. 


Item, à maistre Ithier, marchant, 
Auquel mon branc laissé iadiz, 
Donne, mais qu’il le mecte en chant, 
Ce Lay, contenant des vers dix, 

Et au lucz, ung de proffundis, 

Pour ses anciennes amours, 
Desquelles le nom ie ne diz, 

Car il me hayroit à tousiours. 


Lay. 


Mort, l'appelle de ta rigueur, 
Qui as ma maistresse rauye 
Et n’es pas encore assouuie, 
Si tu ne me tiens en langueur. 


Onques puis n’euz forte vigueur! 
Mais que te nuysoit-elle en vie? 


Deux estions et n’auions qu’ung cuer! 
S’il est mort, force est que deuie, 
Voire, ou que le viue sans vie, 
Comme les ymages par cuer. 

Jtem, à maistre Jehan Cornu, 
Autre nouueau laiz lui vueil faire, 
Car il m’est tousiours suruenu 

A mon grant besoing et affaire : 
Pour ce, le jardin lui transfere 
Que maistre Pierre Bobignon 
M’arenta, en faisant reffaire 
L’uys et redrecer le pignon *. 


Item, et pource que la femme 

De maistre Pierre Saint Ament, 
Combien se coulpe y a à l’ame, 

Me mist en ranc de cayement 
(Dieu lui pardonne doulcement), 
Pour le Cheual blanc qui ne bouge, 
Lui semblable à une iument 

Et à la mulle, ung asne rouge. 


Item, donne à sire Denis 
Hynselin, esleu de Paris, 
Quatorze muytz de vin d’Aulnis, 
Prins sur Turgis, à mes perilz. 
S’il en buuoit tant, que periz 
En fust son sens et sa raison, 
Qu’on mecte de l’eaue ès barilz : 
Vin pert mainte bonne maison. 


Item, donne à mon aduocat 
Maistre Guillaume Charruau, 
Quoyque marchant ou pour estat, 
Mon branc... le me tais du fourreau. 

Il aura auec ung reau 

En change, affin que sa bource enîle, 
Prins sur la chaussée et carreau 

De la grant closture?* du Temple. 


Item, mon procureur Fournier 

Aura pour toutes ses Coruées 
(Simple sera de l’espargner) 

En ma bourse ïii hauées, 

Car maintes causes m’a sauuées, 
Justes (ainsi Jhesus Crist m'aide) 
Comme elles ont esté trouuées : 
Mais bon droit a bon mestier d’aide. 


Item, j’ordonne à maistre Jaques 
Regnier, le grant godet de Greue, 
Pourueu qu’il paiera ii plaques, 
Deust-il vendre, quoy qu’il luy griefue, 
Ce dont on queuure mol et greue : 
Aller sans chausses en eschappin, 

Se sans moy boit, assiet ou lieue, 

Au trou de la Pomme du Pin. 


Item, quant est de Meresbeuf 

Et de Nicholas de Louuiers, 
Vache ne leur donne, ne beuf, 

Car vachiers ne sont, ne bouviers, 
Mais gens pour porter esparuiers, 
Ne cuidés pas que ie me ioue, 

Et pour prendre perdrix, plouuiers, 
Sans faillir, sur la Machecoue. 

Item, viegne Robin Turgis 

A moy : ie luy paieray son vin. 
Combien ? S’il trouue mon logiz, 
Plus fort sera que le Diuin. 

Le droit Jui donne du chemin 
Que ray comme enfant de Paris : 
Si ie parle ung pou poicteuin, 
Yce m’ont deux dames apris. 


A ! elles®® sont belles et gentes 
Et demeurent à Saint Guerou, 
Près Saint Julien de Vouuentes, 
Marche de Bretaigne et Poictou. 
Mais y ne dy proprement où 
Par qu’elles passent tous les ours. 
M’arme ! y ne seray pas si fou, 
Car ie vueil celer mes amours. 


Item, à Jehan Regnier ie donne, 
Qui est sergent voire des douze, 
Tant qu’il viura, ainsi Pordonne, 
Chascun iour une tallemouze, 
Pour bouter et fourrer sa mouze, 
Prins à la table du Bailly : 

A Maubué sa gorge arrouse#!, 

_ Car au mengier n’a pas failly **. 


Item, aux XIXX sergens 

Donne, car leur fait est honneste 
Etsont bonnes et doulces gens, 
Denis Richer et Jehan Vallecte, 

A chascun une grant cornete, 

Pour pandre à leurs chappeaulx de faultres, 
J’entens ceulx à pié, à la guecte, 

Car ie n’ay que faire des autres. 


Derechief, ie donne à Pernet, 
J’entens le bastart de la Barre, 
Pource qu’il est beau friz et net, 
En son escu, en lieu de barre, 
Trois dez plombés de bonne carre, 
Et ung beau ioly ieu de quartes.…. 
Pourueu, s’on l’oit vecir ne poirre, 
En oultre, aura les fieures quartes. 


Item, ne vueil plus que Cholet 

Dole, tranche, doe, ne boise, 

Relie brocq ne tonnelet, 

Mais tous ses hostilz changer voise 

A une espée lyonnoise, 

Et retienne le utinet : de 
Combien qu’il n’aime bruit et noise, 

Si luy plaist-il ung tantinet. 


Item, ie donne à Jehan le Lou, 
Homme de bien et bon marchant, 
Pource qu’il est linget et flou 

Et que Cholet est mal serchant, 
Ung beau petit chenet couchant, 
Qui ne laira poullailles en voie, 
Ung long tabart et bien cachant, 
Pour les musser, qu’on ne les voie. 

Item, à l’orfeure Du Boys 

Donne cent clôz, queues et testes, 
De gingembre sarrazinois, 

Non pas pour acomplir ses buistes, 
Mais pour coniondre culz et coiectes 
Et couldre iambons et andoilles, 
Tant que le lait en monte ès tettes 
Et le sang en deualle ès coulles. 


Au cappitaine Jehan Rou, 

Tant pour lui que pour ses archiers, 

Je donne VI hures de lou, 

Qui n’est pas viande à porchiers, 

Prins à gros mastins de bouchiers, 

Et cuictes en vin de buffet : 

Pour mengier de ces morceaulx chiers, 
On en feroit bien ung mal fait. 


C’est viande ung peu plus pesante 
Que duuet, ne plume, ne liege : 

Elle est bonne à porter en tente 

Ou pour user en quelque siege. 

S’ilz estoient pris à ung piege, 

Que ces mastins ne seussent courre, 
J’ordonne, moy qui suis bon miege, 
Que des peaulx, sur l’iuer, se fourre. 


Item, à Robinet Trouscaille, 
Qui en seruice (c’est bien fait) 
A pié ne va comme une quaille, 
Mais sur rouan gras et reffait, 

Je luy donne, de mon buffet, 
Une iacte qu’emprunter n’ose : 
Il aura mesnage parfait, 

Plus ne luy failloit autre chose. 


Item, donne à Perrot Girart, 
Barbier iuré du Bourg la Royne, 
Deux bacins et ung quoquemart, 
Puisqu’à gaigner met telle paine. 
Des ans y a demie douzaine, 
Qu’en son hostel, de cochons gras 
M’appareilla, une sepmaine, 
Tesmoing l’abbesse de Jouras. 


Item, aux freres mendiens, 

_ Aux deuotes et aux beguines, 

Tant de Paris que d’Orleans, 

Tant turlupins que turlupines, 

De grasses souppes iacoppines, 

De flans leur faiz oblacion, 

Et puis après, soubz ses courtines, 
Parler de contemplacion. 


Sy ne suis-ie pas qui leur donne, 
Mais de touz enffans sont les meres. 
C’est Dieu qui ainsi les guerdonne, 
Pour qu’ilz seuffrent paines ameres. 
Il faut qu'ilz viuent, les beaulx peres, 
Et mesmement ceulx de Paris : 

S’ilz font plaisir à noz commeres, 

Ilz ayment ainsi leurs mariz. 

Quoyque maistre Jehan de Pailleu 
En voulsist dire et reliqua, 
Contraint, et en publique lieu, 
Honteusement s’en reuoca : 
Maistre Jehan de Mehun s’en moqua : 
De leur facon, si fist Mathieu... 
Mais on doit honnourer ce qu’a 
Honnouré l’Eglise de Dieu. 


Sy me soubzmetz leur seruiteur, 
En tout ce que puis faire et dire, 

A les honnourer de bon cueur 

Et seruir, sans y contredire. 
L’homme bien fol est d’en mesdire, 
Car, soit à part, ou à prescher, 

Ou ailleurs, il ne fault point dire : 
Ses gens sont pour eulx reuencher. 


Item, ie donne à frere Baude,: 
Demourant en l’ostel des Carmes, 
Portant chiere hardie et baulde, 
Une salade et deux guysermes : 
Que Detusta et ses gens d’armes 
Ne luy robent sa cage vert. 

Viel est : s’il ne se rent aux armes, 
C’est bien le deable de Vauuert. 


Item, pource que le Selleur 
Maint estront de mouche a masché, 


. Donne, car homme est de valeur, 


Son seau davantaige craché, 

Et qu’il ait le pousse escaché, 
Pour tout emprendre à une voye : 
J’entens celuy de l’Euesché, 

Car des autres Dieu les pouruoie. 


Quant des audicteurs messeigneurs, 
Leur granche ilz aront lambrossée, 
Et ceulx qui ont le cul roigneux 
Chascun une chaise percée. 

Mais qu’à la petite Macée, 
D’Orleans, qui a ma sainture, 
L’amende soit bien hault tauxée : 
Elle est une mauuaise ordure. 


Item, donne à maistre François, 
Promecteur** de la vacquerie, 
Ung haut gorgerin d’Escossois, 
Toutesfois sans orphauerie, 

Car, quant receut cheuallerie, 

Il renya Dieu et Saint George: 
Parler n’en oit, qui ne s’en rie, 
Comme enragé, à plaine gorge. 


Item, à maistre Jehan Lorens, 
Qui a les poures yeulx si rouges 
Par le peché de ses parens, 
Qui burent en barriz et courges, 
Je donne l’enuers de mes bouges, 
Pour tous les matins les torcher : 

” S'il fust arceuesque de Bourges, 
Du sendal eust, mais est trop chier. 

Item, à maistre Jehan Cothart, , 
Mon procureur en court d’Eglise, 
Deuoie enuoiïer ung patart 

(A ceste heure ie m’en aduise), 

Quant chicaner me fist Denise, 

Disant que l’auoie mauldicte : 

Pour son ame, qu’ès cieulx soit mise, 
Jay ceste oroison cy escripte. 


Balade. 


Pere Noé, qui plantastes la vigne, 

Vous aussi, Loth, qui beustes au rochier : 

Par tel party qu’amours les gens engigne, 

De voz filles il vous fist approucher 

(Pas ne le dy pour vous le reproucher), 
Archetriclin qui bien seustes cest art : 

Touz trois vous pry que vous vueillés percher 
L’ame du bon feu maistre Jehan Cothart. 


Il fut iadiz extraict de vostre ligne, 

Luy qui buuoit du meilleur et plus chier, 
- Et ne deust-il auoir vaillant ung pigne, 
Certes sur touz estoit ung bon archier : 
On ne lui seust pot des mains arracher, 
De bien boire ne fut onques fetart. 
Nobles seigneurs, ne souffrez empescher 
L’ame du bon feu maistre Jehan Cothart. 


Comme homme bon qui chancelle et trepigne, 
L’ay veu souuent, quand il s’alloit coucher, 

Et une foiz il se fist une bigne. 

Bien m'en souuient, à l’estal d’ung bouchier. 
Brief, on n’eust sceu en ce monde sercher 
Meilleur pion, pour boire tost ou tart. 

Faictes entrer, quant vous orrés hucher, 

L’ame du bon feu maistre Jehan Cothart. 


Prince, il n’eust sceu iuc à terre ctacher; 
Tousiours crioit : Haro, la gorge m’art! 
Et si ne sceut onc sa soif estancher, 
L’ame du bon feu maistre Jehan Cothart. 


Item, vueil que Germain de Merle 
Desormais gouuerne mon change, 

Car de changer enuiz me mesle, 
Pourueu que tousiours baïlle en change, 
Soit à priué, soit à estrange, 

‘Pour trois escuz six brethes targes, 
Pour deux angeloz ung grant ange, 

Car amans doiuent estre larges. 


Item, j’ay sceu, en ce voyaige, 
Que mes troys poures orphelins 
Sont creuz et deuiennent en aage 
Et n’ont pas testes de belins, 


Et qu’enfans d’icy à Salins 

N’a mieulx sachans leur tour d’escole : 
Or, par l’ordre des Mathelins, 

Telle ieunesse n’est pas folle. 


Sy vueil qu'ilz voisent à l’estude : 
Où ? Sur maistre Pierre Richier. 

Le Donnet est pour eulx trop rude : 

. Jà ne les y vueil empescher. 

Iz saront (ie l’ayme plus chier) : 
Aue salus, tibi decus, 

Sans plus grans lectres en sercher..…. 
Tousiours n’ont pas clers l’audessus. 


Cecy estudient, et ho' 

Plus proceder ie leur deffens : 
Quant d’entendre le grant Credo, 
C’est trop pour telz ieunes enfans. 
Mon long tabart en deux ie fens : 
Si vueil que la moitié s’en vende, 
Pour leur en achapter des flans, 
Car ieunesse est ung pou friande. 


Sy vueil qu’ilz soient informez 

En meurs, quoy que coste bature. 
Chapperons aront enfermez 

Et les pousses sur la sainture : 

Humbles à toute creature, 

Disant : « Hay! quoy ! il n’en est rien : » 
Sy diront gens par aduenture : 

« Vez là enfans de lieu de bien ! » 

Item, et mes poures clergons, 
Ausquelz mes tiltres ie resigne, 
Beaulx enfans et droiz comme ions, 
Les voyant, si m’en desaisine, 

Et, sans receuoir, leur assigne, 
Seur comme qui l’aroit en paulme, 
Et à ung certain iour consigne 

Sur l'ostel de Gueutry Guillaume. 


Quoy que ieunes et esbatans 
Soient, en rien ne me desplait. 
Dedens XXX ans, XL ans, 

Bien autres seront, si Dieu plaist. 
Il fait mal, qui ne leur complaist. 
11z sont tresbeaulx enfans et gens, 
Et qui les bat ou fiert, fol est, 
Car enfans si deuiennent gens. 


Les bourses des XVIII Clers 
Auront, ie m’y vueil trauailler. 
Pas 1lz ne dorment comme loirs, 
Qui trois moys sont sans resueiller. 
Au fort, triste est le sommeiller, : 
Qui fait ieune cuer en ieunesse, 
Tant qu’enfin lui faille veiller, 
Quant reposer deust en viellesse. 


Sy en rescry au collateur 
Léctres semblables ou pareilles. 
Or prient pour leur bienfacteur, 
Ou qu'on leur tire les oreilles. 


Aucunes gens ont grans merueilles, 
Que tant m’encline vers ces deux, 


Mais, foy que doy, festes et veilles, 
Onques ne vy les meres d’eulx. 


Item, donne à Michau Culdoe 

Et à sire Charlot Tarenne 

Cent solz (et s’i1z demandent oue, 

Ne leur chault : 1lz venront de Mainne), 
Et une botes de basenne, É 
Autant empeigne que semelle, 

Pourueu qu’ilz me salueront Jehanne 

Et autant une autre comme elle. 


Item, au seigneur de Grigny, 
Auquel iadiz lessé Vicestre, 

Je donne la tour de Billy, 
Pourueu, se huys y a ne fenestre 
Qui soit ne debout ne en estre, 
Qu'il mecte tresbien tout en point : 
Face argent à destre, à senestre : 
Il m’en fault, et il n’en a point. 


Item, à Thibault de la Garde. 
Thibault ? je mens, il a nom Jehan. 
Que lui donray-ie que ie perde ? 
Assez l’ay perdu tout cest an. 

Dieu le vueille pourueoir, amen. 
Le barillet ? par m’ame, voire | 
Geneuoys est plus ancien, 

Et a plus beau nez pour y boire. 


Item, ie donne à Basennier, 

Notaire et greffier criminel, 

De girofle ung plain pennier 

Prins chez maistre Jehan de Rueil, 
Tant à Mautaint comme à Renel, 

Et auec ce don de girofle, 

Seruir, de cuer gent et isnel, 

Le seigneur qui sert saint Christofle : 


Auquel ceste Balade donne, 

Pour sa dame qui tous biens a : 
S’amours ainsi touz ne querdonne, 
Je ne m’esbays de cela, 

Car au Pas conquester lala, 

Que fist René #4, roy de Cecille, 
Où si bien fist et peu parla, 
Qu’onques fist Hector, ne Troille. 


Balade. 


Au point du iour que l’esparuier se bat, 

Meu de plaisir et par noble costume, 

Bruit la mauluiz et de ioye s’esbat, 

Reçoit son past *f et se ioinct à sa plume, 

Offrir vous vueil (ad ce desir m’alume) 

” Joyeusement ce qu’aux amans bon semble : 
Sachez qu’Auerroys? l’escript en son volume, 
Et c’est la fin pourquoy sommes ensemble. 


Dame serez de mon cuer, sans debat, 
Entierement, iuques mort me consume : 


Laurier $* souef qui pour mon dueil combat, 
Oliuier franc m’ostant $’ tout amertume : 
Raison ne veult que ie desacostume 

(Et.en ce vueil avec elle m’assemble) 

De vous seruir, mais que m’y acostume, 

Et c’est la fin pourquoy sommes ensemble. 


Et qui plus est, quant dueil sur moy s’embat 
Par fortune qui souuent si me fume, 

Vostre doulx œil sa malice rabat, 
Ne mais ne mains que le vent fait la plume. 
Si ne pers pas la graine que ie sume 

En vostre champ, quant le fruict me ressemble : 
Dieu m'ordonne que ie le harse et fume, 
Et c’est la fin pourquoy sommes ensemble. 


Prince, ouyez ce qu’ICy Vous resume : 
Que le mien cueur du vostre desassemble, 
là ne sera, tant de vous en presume, 

Et c’est la fin pourquoy sommes ensemble. 


Item, à sire Jehan Perdriel, 

Rien, n’à François son segond frere, 
S’ilz m'ont voulu tousiours aider 

Et de leurs biens faire confrere, 
Combien que François mon compere, 
Langue cuisant flambans et rouges, 
My commandement, my priere, 

Me recommanda fort à Bourges. 

Sy m'en allé en Tailleuant, 

Ou chappitre de friscasseure, 
Tout au long, dariere et deuant, 
Lequel ne parle ius ne sure. 
Mais Macquaire, ie vous asseure, 
O tout le poil cuisant le deable, 
Affin que sentist bon l’arsure, 

Ce Recipe m’escript, sans fable. 


Balade. 


En realgar, en arcenic rocher, 

En orpiment, en salpetre, en chaux viue, 

En plom boullant, pour mieuix les esmoucher, 
En suif et poix, destrempe de laissiue, 
Faicte d’estrons et de pissatz de iuifue, 

En lauailles de iambes à meseaulx, 

En raclures de piez et vielz houseaulx, 

En sang d’aspic et drogues venimeuses, 

En fiels *° de lops, de regnars, de bleseaux, 
Soient frictes ses langues enuieuses. 


En ceruelle de chat qui hait pescher, 

Noir et si viel qu’il n’ait dent en genciue : 
D'un viel mastin, qui vault bien aussi chier, 
Tout enragé en sa baue et saliue; 

En l’escume d’une mulle poulciue, 
Destrenchée menue à bons ciseaulx ; 

En eau où ratz plongent groings et museaulx, 
Reynes, crappaux et bestes dangereuses, 
Serpens, lysars, et telz nobles oyseaulx, 
Soient frictes ses langues enuieuses. 


En sublimé dangereuse à toucher, 

Et au nombril d’une couleuure uiue : 

En sang qu’on voit ès pallectes secher #!, 
Chez ces barbiers, quant plaine lune arriue, 
Dont l’un est noir, l’autre plus vert que ciue : 
En chancre et ficz *?, et en ces ors cuueaulx, 
Où nourrisses essangent leurs drappeaulx : 
En petiz baings de filles amoureuses 

(Qui ne m’entent ?} qui suyuent les bordeaulx, 
Soient frictes ses langues enuieuses. 


Prince, passez tous ces frians morceaulx, 
S’estamine, sacz n’auez ou beluteaulx, 
Parmy le fons d’unes braies breneuses, 
Mais par auant en estrons de pourceaulx 
Soient frictes ses langues enuieuses. 


Item, à maistre Andry Courault, 

Les Contrediz Franc Gontier mande ‘* : 
Quant du Tirant seant en hault, 

A celui là rien ne demande. 

Le Sage ne veult que contende 

Contre puissant poure homme bas, 

Affin que ses fillez ne tende 
Et que ne trebuche en ses las. 


Gontier ne crains : il n’a nulz hommes, 
Et mieulx que moy n’est herité, 

Mais en ce debat cy nous sommes, 
Car il loue sa poureté : 

Estre poure, yuer et esté, 

Une felicité reppute : 

Ce que tiens en malheurté. 

Lequel a tort ? Or en discute. 


Balade. 


Sur mol duuet assis ung gras chanoine, 
Lez ung brasier, en chambre bien natée, 
A son costé gisant dame Cydoyne, 
Blanche, tendre, polie et atintée, 

Boire ypocras à iour et à nuytée, 

Rire, iouer, mignoter et baiser, 

Et nu à nu, pour mieulx des corps aiser, 
Les vy tous deux, par ung trou de mortaise. 
Lors ie congneu que pour dueil appaiser, 
Qu’il n’est tresor que de viure à son aise. 


Si Franc Gontier et sa compaigne Helaine 
Eussent ceste doulce vie hantée, : 
D'oignons, ciuotz, qui causent forte alaine, 
N’acoutassent une bise tostée. 

Tout leur naton et toute leur potée 

Ne prise ung ail, ie le dy sans noyser : 

S'ilz se uantent coucher soubz le rosier, 
Lequel vault mieux lit costoyé de chaise ? 
Qu’en dictes-vous? Faut-il à ce nuiser ? 

Il n’est tresor que de viure à son aise. 


De gros pain biz viuent, d’orge et auoyne, 
Et boyuent eau, tout le long de l’année : 
Touz les oyseaulx, d’icy en Babilloyne, 

A tel estat, une seulle iournée, 

Ne me tendroient, non une matinée. 

Or s’esbate, de par Dieu, Franc Gontier, 
Helaine o luy, soubz le bel esglantier : 

Se bien leur ayst, cause n’ay qu’il me poise. 
Mais, quoy que soit du laboureux mestier, 
Il n’est tresor que de viure à son aise ‘*. 


Item, pource que scet sa Bible 
Madamoiselle de Bruyeres, 
Donne prescher lors l’euuangille 
A elle et à ses bachelieres, 

Pour retraire ses vilotieres 

Qui ont le bec si afillé, 

Mais que ce soit hors cymetieres, 
Trop bien au marché au fillé. 


Balade. 


Quoy qu’on tiegne belles langaigeres 
Florentines, l’eniciennes, 


Assés pour estre messagieres 

Et mesmement les anciennes. 

Mais soient Lombardes, Rommaines, 
Geneuoyses, à mes perilz, 
Pymonthoises, Sauoysiennes, 

I! n’est bon bec que de Paris. 


De tresbeau parler tiennent chaires, 
Se dit-on, Neapolitaines, 

Et sont tresbonnes quaquetieres 
Allemendes et Prussiennes ; 

Mais soient Grecques, Egiptiennes, 
De Hongrie ou d’autre pais, 
Espaignoilles et Cathelennes, 

Il n’est bon bec que de Paris. 


Brettes, Suisses n’y scauent gueres, 
Gascongnes aussi, Tholousennes : 
De-Petit Pont deux harengieres 
Les concluront, et les Lorrennes, 
Engloisses et Calaisiennes 

(Ay-ie beau cop de lieux compris ?) 
Picardes de Vallenciennes… 

Il n’est bon bec que de Paris. 


Prince, aux dames Parisiennes, 
De bien parler donne le pris : 
Quoy qu’on die d’Italliennes, 
Il n’est bon bec que de Paris. 

Regarde m'en deux, trois, assises 
Sur le bas du ploy de leur robbe, 
En ces moustiers, en ces eglises : 
Tire-toy près, et ne te hobe. 

Tu trouueras qu’onques Macrobe 
Ne fist onques tel iugement : 
Entens quelque chose en desrobe : 
Ce sont tresbeaulx enseignemens. 


Item, et au lieu de Montmartre, 
Qui est ung lieu bien ancien, 

Je luy donne et enioings le tertre 
Qu’on dit le mont Vallerien : 

Et, oultre plus, ung quartier d’an 
Du pardon, qu’aporte de Romme, 
Si y va, maint bon chrestien, 

Voir l'abaie où il n’entre homme. 


Item, varletz et chamberieres 

De bons hostelz (riens ne me nuyt) 
Feront tartres, flans et goyeres, 

Et grant rauaudiz à mynuyt. 

Riens n’y font sept pintes, ne huit, 
Tant que gisent seigneur et dame : 
Puis après, sans mener grant bruit, 
Ont chascune nuyt une fame. 


Item, et aux filles de bien, 

Qui ont peres, meres et antes, 

Par m’arme | ie ne donne rien, 

Car j’ay tout donné aux seruantes : 


Mais ell” seront de peu contentes : 
Grant bien leur fissent mains loppins, 
Aux poures filles ennementes 

Qui se perdent aux Jacoppins. 


Aux Cellestins et aux Chartreulx, 
Quoy que vie maïnent estroicte, 
Si ont-ilz largement entr’eulx, 
Dont poures filles ont souffrecte : 
Tesmoing Jaqueline et Perrète, 
Et Ysabeau qui dit Anné : 

Puis qu’elles ont telle disecte, 

A paine en seroit-on dampñé. 


Item, à la grosse Margot, 
Tresdoulce face et pourtraicture, 
Foy que doy, brulares bigot, 
Assez deuote creature : 

_ Je Paime de propre nature, 
Et elle moy, la doulce sade. 
Qui la trouuera d’aduenture, 
Qu’on luy lise ceste Balade. 


Balade. 


Sy j'aime et sers la belle, de bon hait, 
M’en deuez-vous tenir ne vil ne sot ? 
Elle a assés de biens à fin souhait, 

Pour son amour, sains, boucler et passot. 

Quant viennent gens, elle happe le pot, 
Au vin s’enfuit à cop, sans mener bruit : 
Elle leur tend eau, fromaige, pain, fruict ; 
Ilz paient bien : elle leur dit : « Bien stat ! 
Retournez cy, quant vous serez en ruit, 
En ce bordeau où tenons nostre estat. » 


Mais en après il y a grand dehait, 

Quant sans argent s’en va coucher Margot : 
Veoir ne la puis, mon cuer à mort la hait : 
Sa robe prens, demy saint et surcot ‘, 

Si lui iure qu’il tendra pour l’escot. 

Par les costés se prent, cest Antechrist : 
Crie et iure, par la mort Jhesuchrist, 

Que non sera : lors empongne ung esclat : 
Dessus son nez ie luy faiz ung escript, 

En ce bordeau où tenons nostre estat. 


Puis paix se fait, et me fait ung gros pet : 

Plus enflambé que velimeux chabot, 

Riant, m’assiet son poing sur mon sommet, 
Gogo me dit et fiert sur le 1abot. 

Tous deux yures dormons, comme ung sabot, 
Et au reueil, quant le ventre luy bruit, 

Monte sur moy, tant que gaste mon fruit : 
Dessoubz le gaing **, plus qu’un ais me fait plat, 
De paillarder tant elle me destruit, 

En ce bordeau où tenons nostre estat. 


Vente, gresle, gelle, ay mon pain cuit. 
Je suis paillart, la paillarde me duit ‘. 

Lequel vault mieux? Chascun bien s’entresuit, 
L'un vault l’autre, c’est à mau chat mau rat. 
Nous deffuyons honneur, et il nous fuyt : 
Ordure auons, et ordure nous suit, 

En ce bordeau où tenons nostre estat. 


Item, à Marion l’Ydolle, 

Et la grant Jehanne de Bretaigne, 
Donne tenir publique escolle, 

Où l’escollier le maistre enseigne. 
Lieu n’est, où marché ne se tiegne, 
Sinon à la grille de Mehun : 

De quoy ie dy : « Fy de l’enseigne, 
Puisque l’ouuraige est si commun. » 


Item, et à Noel Joliz, 

Autre chose ie ne luy donne, 

Fors plain poing d’osiers frais cuilliz 
En mon iardin : ie l’abandonne. 
Chastoy est une belle aumosne : 
Ame n’en doit estre marry : 

Onze coups ie luy en ordonne 
Liurez par les mains de Henry. 


Item, ne scay qu’à l’Ostel Dieu 
Donner, n’à poures hoppitaulx : 
Bourdes n'ont icy temps, ne lieu, 
Car poures gens ont assés maulx : 

Chascun leur enuoye leurs aulx. 
Les Mandiens ont eu mon oye. 

Au fort, ilz en auront les oz : 

A menue gent menue monnolie. 


Item, ie donne à mon barbier, 

Qui se nomme Colin Galerne, . 

Près voisin d’Angelot Lerbier, 

Ung gros glasson.., Pris où? En Marne, 
Affin qu’à son ayse se yuerne. 

De l’estomac le tiegne près : 

Se l’yuer ainsi se gouuerne, 

Jà n’ara froit l’année d’après. 


Item, rien aux Enfans trouuez, 
Mais les perdus fault que consolle, 
Si doiuent estre retrouuez, 

Par droit, chez Marion l’Ydolle. 
Une leçon de mon escolle 

Leur liray, qui ne dure guere. 
Teste n’ayent dure ne folle, 
Escoutent, car c’est la darniere. 


Beaulx enfants, vous perdez la plus 
Belle rose de voz chappeau, 

Mes clers prés prenant comme gluz : 
Si vous allez à Monpipeau 

. Ou à Rueil, gardez la peau, 

Car, pour s’esbattre en ces deux lieux, 
Cuidant que vaulist ung appeau, 

Le perdit Colin des Cayeulx. 


Ce n’est pas ung ieu de trois mailles, 
Où va corps et peult-estre l’ame : 
Qui pert, rien n’y vault repentailles, 
Qu'il ne meure à honte et diffame : 
Et qui gaigne, n’a pas à femme 

Dido la royne de Cartage. 

L'homme est donc bien fol et infame, 
Qui pour si peu couche tel gage. 


Qu’un chascun encores m’escoute : 
On dit, et il est verité, 

Que charreterie se boit toute, 

Au feu l’yuer, au bois l’esté. 
S’argent auez, il n’est enté, 

Mais le despendez tost et viste. 
Qui en voiés-vous herité ? | 
Jamais mal acquest ne proffite ‘#. 


A vous parler *, compaings de galles, 
Mal des ames et bien du corps : 
Gardez-vous bien de ce mal hasles, 
Qui noircist les gens, quant sont mors. 
Escheuez-le, c’est ung mal mors, 
Passez-vous au mieulx que pourtés, 
Et, pour Dieu, soiés touz remors 
Qu’une fais vendra que mourrés. 


jtem, ie donne aux XV Vins, 
Qu’autant vaudroit dire Trois Cens, 
De Paris, non pas de Prouins, 

Gar à eulx tenu ie me sens. 

Iz aront, et ie m’y consens, 

Sans leur estuy, mes grans lunettes, 
Pour departir, aux Innocens, 

Les gens de bien des deshonnestes 


Icy n’y ane ris, ne ieu. 

Que leur vault-il auoir cheuances, 
‘ N’en grans hitz de parement ieu, 
N’englotir vins en grasses pances, 
Mener ioye, festes et dances, 

Et de ce prest estre à toute heure ? 
Toutes faillent celles plaisances, 
Et la coulpe $i en demeure. 


Quant ie concidere ces testes 
Entassées en ces charniers, 

Touz furent maistres des requestes 
Au moins de la Chambre aux deniers, 
Euesques, maçons, cordouenniers, 
Autant puis l’un que l’autre dire, 

Car d’euesques ou lanterniers, 

Je n’y congnois rien à redire, 


Et icelles qui s’enclinoient 

Unes contre autres en leurs vies, 
Desquelles les unes regnoient, 

Des autres craintes et seruies : 

Là les voy toutes assouvies, 
Ensemble en ung thas mesle pesle : 
Leurs seigneuries sont rauies : 
Clerc ne maistre ne s’y appelle. . 

Or sont-ilz mors, Dieu ait leurs ames. 
Quant est des corps, ilz sont pourriz : 
Ayent esté seigneurs ou dames, 
Souef et tendrement nourriz 

De cresme, fromentée ou riz : 

Leurs os sont declinez en pouldre, 
Ausquelz ne chault d’esbastz, ne ris. 
Plaise au doulx 3hesus les absouldre ! 


Aux trespassés ie faiz ce laiz, 

Et iceluy ie communique 

À regens, cours, sieges, palais, 
Hayneurs d’auarice linicque : 
Lesquelz pour la chose publique 
Sechent bien les os et les corps : 
De Dieu et de saint Dominique 
Soient absolz, quant seront mors. 


Item, rien à Jacquet Cardon, 
Car rien plus n’ay que soit honeste, 
Non pas que le gecte habandon, 
Sinon ceste bergeronnette : 

S’elle eust le chant Marionnete 

Fait pour Marion la peautarde, 

Ou de Ouurés vostre huys. Guillemete, 
Elle allast bien à la moustarde‘?. | 


Chanson. 


Au retour de dure prison, 
Où ie perdy presque la vie, 

Se fortune a sur moy enuie, 
Juge s’elle fait mesprison ! 


Il me semble que, par raison, 
Elle deuroit estre assouuie. 


Cecy plain est de desraison, 
Qui veuille que du tout desuye. 
Plaise à Dieu que l’ame raüye 
En soit lassus en sa maison! 


Item, donne à maistre Loumer, 
Comme extraict que ie suis de fée, 
Qu'il soit bien amé, mais d’amer 
Fille en chief ou femme coeffée, 
Jà n’en ait la teste eschauffée, 

. Et qu’il ne luy coste une noix 
Faire au soir cent foiz la faffée, 
En despit d’Ogier le Danoys. 


Item, donne aux amants enfermes, 
Sans le laiz maistre Alain Chartier, 
A leur cheuet, de pleurs et larmes, 
Trestout fin plain ung benoistier, 
Et ung petit brin d’aiglentier 

Qui soit tout vert, pour guypillon, 
Pourueu qu’ilz diront ung saultier 
Pour l’ame du poure Villon. 


Item, à maistre Jaques James, 
Qui se tue d’amasser biens, 


Donne fiancer tant de femmes 

Qu'il voudra, mais d’esposer, riens. 
Pour qui amasse-il? Pour les siens. 

Il ne plaint, fors que ses morceaulx. 
Ce qui fut aux truyes, ie tiens 

Qu'il doit de droit estre aux pourceaulx. 


Item, le Camus Seneschal, 

Qui une foiz paya mes debtes, 

En recompence, mareschal 

Sera, pour ferrer ses canettes. 

Je luy enuoie ses sornectes, 

Pour soy desennuyer, combien, 
S’il veult, face-en des alumettes : 
De bien chanter s’ennuye-on bien. 


Item, au ch@ualier du guet, 

Je donne deux beaulx petiz paiges, 
Phillebert et le gros Marquet, 

Qui ont bien seruy, comme saiges, 
La plus grant partie de leur aage, 
Le bon preuost des mareschaux.… 
Helas! s’ilz sont cassez de gages, 
Aller les fauldra tous deschaux. 


Item, à Chappelain ie laisse 

Ma chappelle à simple tonssure ‘!, 
Chargée d’une seiche messe, 

Où il ne fault pas grant lecture. 
Resigné luy eusse ma cure, 
Maïs-point ne veult de charge d'ames : 


De confesser, se dit, n’a cure, 
Sinon chamberieres ou dames. 


Pource que c’est bien mon entente, 
Jehan de Caulez, honnorable homme 
Qui ne me vit, des ans a XXX, 

Et ne scet comment ie me nomme : 
De tout ce Testament, en somme, 
S’aucun y a difficulté, 

De le mettre en meilleure forme 

Je luy en donne faculté. 


De le gloser et commenter, 

De le diffinir et descripre, 
Diminuer et augmenter, 

De le clausuler et prescripre 

De sa main, et, ne sceust escripre, 
Interpreter et donner sens, 

A son plaisir, meilleur ou pire, 

Et à tout cecy me consens. 


Et s’aucun, dont n’ay congnoissance, 
Estoit allé de mort à vie, | 

Je vueil et luy donne puissance, 

Affin que l’ordre soit suyuie, 

Pour estre mieulx parassouuie, 
Ladite aumosne lui transporte, 

Et s’il l’apliquoit par enuie, 

‘À son ame ie m’en rapporte, 


Item, r’ordonne ŸSaincte Auoye, 
Et non ailleurs, ma sepulture, 

Affin que chascun si me voye, 

Non pas en char, mais en painture : ** 
Et qu’on tire mon estature 

D’encre. s’il ne costoit trop chier. 

De tumbeau ? Rien. Je n’en ay cure, 
Car il greueroit le plancher. 


Item, vueil qu’autour de ma fosse, 
Ce qui s’ensuit, sans autre histoire, 
Soit escript en lectre assés grosse, 
Et, qui n’aroit point d’escriptoire, 
De charbon et de pierre noire, 
Sans en rien entamer le plastre, 
Affin que de moy soit memoire, 
Telle qu’il est d’un bon follastre. 


Epitaphe. 


Cy gist et dort en ce sollier, 
Qu’Amours occist de son raillon, 
Ung poure petit escollier, 

Qui est nommé Francois Villon. 
Onques de terre n’ot seillon : 

Il donna tout, chascun le scet, 
Tables, trelteaux et corbeillon. 
Gallans, dictez-en ce verset. 


Rondel. 


Repos eternel donrie A cil, 
Sire, clarté perpetuelle, 


Qui vaillant plat ne escuelle 
N'ot onc, ny ung brain de percil. 


Il fut rez, chef, barbe et sourcil, 
‘Comme ung nauet qu’on ret et pelle. 


Rigueur le transmit en exil, 

Et luy frappa au cul la pelle, 
Nonobstant qu’il dit : « J’en appelle! » 
Qui n’est pas terme trop soustil. 


Repos! 


Item, ie vueil qu’on sonne en bransle 
Le gros Beffroy qui est de verre, 
Combien qu’il n’est cuer qui ne tremble 
Quant de sonner est à son erre : 
Sonné *# a mainte belle guerre, 

Le temps passé, chascun le scet : 
Fussent gens d’armes ou tonnerre, 

Au son de lui tout mal cessoit. 


Les sonneurs auront quatre miches, 
Mais el’ 5 seront de Saint Estienne, 
Autant qu’en donnent les plus riches : 
Si c’est trop peu, demie douzaine. 
Vollant est homme de grant paine : 
Ung en sera; quant l’y regarde, 

Il en uiura une sepmaine. 

Ft l’autre ? Au fort, Jehan de la Garde. 


a 


Pour tout ce fornir et parfaire, 
J’ordonne mes executeurs, 

Ausquelz fait bon auoir affaire, 

Et contentent bien leurs debteurs. 
Hz n’en sont pas trop grans vanteurs 
Et ont bien de quoy, Dieu mercis : 
De ce fait seront directeurs. 

Escry : ie t’en nommeray six. 


C’est maistre Martin Bellefaye, 
Lieutenant du cas criminel. 
Qui sera l’autre ? J’y pensoie : 
Ce sera sire Colombel, 

S'il lui plaist, et il lui est bel, 
Il entreprendra ceste charge, 
Et l’autre Michel Juuenel : 
Ces trois seulz et pour tout jen charge. 


Mais, ou cas qu’ilz s’en excusassent, 
En redoubtant les premiers frais, 

Ou totallement recusassent, 

Ceux qui s’ensuyuent cy après 
Institue gens de bien très : 

Philippe Bruneau, noble escuier, 

Et l’autre, son voisin d’après, 
Nommé maistre Jaques Regnier : 


Et l’autre, maistre Jaques James : 
Trois hommes de bien et d’onneur, 
Desirans de sauuer leurs ames 

Et craignans Dieu Nostre Seigneur, 


Car plus tost y mettront du leur, 
Que ceste ordonnance ne baillent : 
Point n’aront de contreroleur, 
Mais à leur bon plaisir en taillent. 


Des testamens qu’en Ÿ® dit le maistre ? 
De mon fait n’ara quid ne quod, 

Mais ce sera ung ieune prestre, 

Qui est nommé Thomas Triquot. 
Voulentiers beusse à son escot, 

Et qu’il me costast ma cornete : 

S’il seust iouer à ung tripot, 

Il eust de moy le trou Perrete. 


Quant au regart du luminaire, 
Guillaume du Ru y commetz : 

Pour porter les coings du suaire, 

Aux executeurs le remetz, 

Trop plus mal me font qu’onques mais, 
Barbe, cheueux, penil, sourcilz : 

Mal me presse fort desormais : 

Si crie à toutes gens merciz. 


Balade. 


A Chartreux et à Cellestins, 

A Mendiens et à deuotes, 

A musars, à claquepatins, 

A seruans et filles mignotes, 
Portant secotz et iustes cottes, 
À cuidereaulx d’amours transis, 

Qui chaussent sars mal fauues bottes : 
Si crie à toutes gens merciz. 


A filles monstrans leurs tetins 
Pour auoir plus largement d’ostes, 
A ribleux, mouueux de hutins, 

A bateleurs trainans marmotes, 

A folz, folles, à sotz et sottes, 

Qui s’en vont sifflant six à Six, 

A marmosés et mariotes : 

Si crie à toutes gens merciz. 


Sinon aux traistres chiens mastins, 
Qui m’ont fait chier dures crostes, 
Marcher mains soirs et mains matins, 
Maïs ores ne les crains trois noques : 
Je leur fisse et petz et rotes : 

Je ne puis, car ie suis assis. 

Au fort, pour euiter riotes, 

Si crie à toutes gens merciz. 


S’on leur froissoit les XV costes 
De gros mailletz fors et massis, 
De plombées et de pelotes, 

Si crie à toutes gens merciz. 


Autre Balade. 


Icy conclut le Testament, 
Et finist, du poure Villon. 


—. JO0I 


Venez à son enterrement, 
Quant vous orrez le carrillon, 
Tous reuestuz de vermillon, 

Car en amours morut martir, 

Et iura-il sur son callon, 

Quant de ce monde voult partir. 


Item, ie croy que pas ne ment, 
Quant morut, n’auoit qu’ung soullon. 
Qui plus, en mourant, mallement 
L’espoignoit ? D’amours l’esguillon, 
Plus agu que le ranguillon 

D'un bauldrier : d’aussi le sentir, 
C’est de quoy nous esmerueillon, 
Quant de ce monde voult partir. 


Il est ainsi et tellement, 

Que chassé fut, comme ung haïllon, 
De ses amours hayneusement, 

Tant que, d’icy à Roussillon, 

Rosse n’y a, ne roussillon, 

Qui n’eust, ce dit-il sans mentir, 
Ung lambeau de son cothillon, 
Quant de ce monde voult partir. 


Prince, gent comme esmerillon, 
Sachez qu’il but, au departir, 

Ung traict de bon vin morillon, 
Quant de ce monde voult partir. 


EXPLICIT, 

BALLADE DE LA FORTUNE ?. 


Fortune suis par clercz iadiz nommée, 

Que toy, Francois, crie et nommes meurtriere. 
Il n’est homme de nulle renommée 

Meilleur de toy : faiz user en platriere 

Par poureté, fouyr en carriere. 

S’a honte vis5#, te dois-tu doncques plaindre? 
Regarde et voy, de mes faiz de iadiz, 

Mains vaillans homs par moy mors et roidis, 
Et n’est ce fait * enuers eulx ung soillon. 
Appaise-toy et metz fin en tes diz, 

Par mon conseil, prens tout en gré, Villon. 


Contre grans roys me suis bien anymée, 
Le temps qui est ià passé en arriere : 
Priam occis, et toute son armée, 

Ne luy valut tour, donion, ne barriere : 
Et Hannibal demoura-il darriere, 

En Cartaige par mort le fiz actaindre : 
Et Cypion PAffriquain fiz estaindre, 
Julles Cesar en Senat ie vendis, 

En Egipte Pompée ie pardis, 

En mer noyé Jason en ung boullon, 

Et une foiz Romme et Romains ardis… 
Par mon conseil, prens tout en gré, Villon. 


Alixandre, qui tant fist de hamée, 
Qui voulut veoir l’estoille poulciniere, 

Sa personne fut-elle enuenimée : 

. Alphaxas roy, en champs, sur sa banniere, 
Rué ius mort, cela c’est ma maniere. 
Ainsi l’ay fait, ainsi le maintendray. 
Autre cause ne raison ne rendray. 
Holoferne, l’ydolatre mauldiz, 
Qu’occist Judith, et dormoit entendiz, 
De son poignart, dedans son pauillon : 
Absalon, quoy? en fuyant le pandiz… 
Par mon conseil, prens tout en gré, Villon. 


Pour ce, Francois, escoute que te diz : 
Se rien peusse sans Dieu de Paradiz, 

À toy, n’autre, ne demoura haïllon, 

Car pour ung mal certes j’en feroie dix. 
Par mon conseil, prens tout en gré, Villon. 


NOTES 


1. Dans le ms., on a effacé Et Loys, pour mettre à la place : 
Et Charles, ce qui prouverait que ce fut Charles VII, et non 
Louis XI, qui accorda des lettres de grâce à Villon, en le faisant 
sortir de la dure prison de Meung. 


2. Dans le ms., le mot voult a été effacé et remplacé par vit. 


3. Le ms. ne donne pas ici la Ballade, mesme propos, en vieil 
langage francois. 


4. On ne trouve pas ici, dans le ms., le huitain qui suit dans 
les éditions, et qui commence par ce vers : 


Aussi, ces poures femmelettes. 


s. On pourrait lire, dans l’abréviation que porte ici le ms., le 
mot latin francisé : homine. 


6, Ms. : Faisse. 


7. On pourrait lire, dans le ms., blanches, branches ou vlan- 
ches, maïs non pas hançhes, comme dans les éditions. 


8. On peut lire plausues ou plansues, dans le ms. 
9. On peut lire : d troppetons, dans le ms. 


10. Le ms. porte : vallesse. 
11. On peut lire : À celles, dans le ms. 
12. On lit : melt, dans le ms. 


13. Le ms. répète ici, par suite d’une distraction du copiste, 
le vers de la strophe précédente : 


Chien Cerberus à quatre testes. 


14. Le ms. répète ici, par erreur, un vers de la strophe pré- 


cédente : 
Pour l’amour de ses amourettes. 


15. On pourrait lire : comme arutelles, ou bien : comme cou- 
telles, dans le ms. 


16. Le copiste avait écrit d’abord Noel, qu’il a effacé dans le 
ms., pour mettre Noë. | 

17. 1l y a : se, dans le ms. 

18. On peut lire : à conter, dans le ms. 


19. On pourrait lire aussi : m’acroter, ou macrotes, ou m’a- 
rioter, dans le ms. 


20. On lit : D’ambezar, dans le ms. 

21. On Jit : faque, dans le ms. 

22. Le ms. porte : {xyj, ce qui est une faute évidente, car le 
Lais ou Petit Testament date de l’année 1456. 

23. Les deux huitains suivants sont transposés dans le ms., 
où l’un est placé avant l’autre. 

24. On peut lire : sans, dans le ms. 
2$. On lit : ad herdre, en deux mots, dans le ms. 
26. On pourrait lire aussi : Trilbarie, Trillarie et Triluarie. 
27. Ici manque dans le ms un huitain qui commence par 
ce vers : | 
Par faulte d’un huys, ie perdis… 


28. 11 y a plutôt : costure, dans le ms. 

29. On peut aussi lire : /celles. 

30. “Dans ces trois vers, Villon parle un pou poitevin. 

31. Il y a, dans le ms. : en rose, ce qui est une faute évidente. 
32. Le ms. ne donne pas le huitain qui commence ainsi : 


Item, donne au Prince des sots… 


33. On peut lire aussi : prouecteur. 

34. Le ms. porte : Regné. 

35. Le ms. porte, par erreur : s’esbat. 

36. Il y a : par, ou pac, dans le ms. 

37. Ce vers, qui a douze syllabes, devrait être refait ainsi : 
Auerroys l’escript en son volume. 


Nous sommes certain d’avoir bien lu le nom d’Ayerroys, que le 
copiste n’avait peut-être pas compris en l’écrivant, car le mot 
est surchargé, et l'on comprend que les anciens éditeurs aient 
pu y trouver de quoi faire le vers suivant : 


Sachez qu’amours lescript en son volume. 

38. Ms : Lorier. 

39. On lit : m’outant ou montant, dans le ms. 

40. Ms. : fiefs. 

41. MS. : feger ou seger. 

42. Il ya: filz, pour fielz, dans le ms. 

43. Voy., ci-après, p. 112, dans l’Appendice, un passage du 
Bancquet du Boys. : 

44. L’Envoi de la Ballade manque dans le ms. 

45. Ms. : secot. 

46. On pourrait lire, dans le ms. : grain, gaings, peut-être 
pour geins, ce qui autoriserait à commencer ainsi le vers : 
Dessoubz ie gains. 
47. Ms. : suit. 


48. Le ms. ne donne pas ici la Ballade de bonne doctrine à 
ceux de mauvaise vie. 


49. Ms. : parle ou parlé. 
$o. Dans toutes les éditions, ce huitain est placé après celui 
qui commence par : | 
Item, donne à maistre Lomer. 


Quant à la Chanson, elle ne se trouve que dans Pédition de 
Prompsault, qui la donne d’après le ms. Coislin, de ‘la Biblio- 
thèque impériale, et qui l'appelle Lays, en la plaçant après le 
huitain des Trépassés. 

s1. On peut lire aussi : toussure. 

$2. On lit : pointure, dans le ms. 


$3. Ce mot est illisible dans le ms. On pourrait lire : sauué, 
comme dans beaucoup d'éditions. 


$4. Il y a : es, ce qui n’a pas de sens. 

$s. On peut lire : au fort, ou au soir. 

56. On peut lire aussi : qu’on, dans le ms. Au reste, nous 
n'avons pas découvert quel était ce maître des Testaments. 

s7. Cette ballade est sans titre, dans le ms., après le Testa- 
ment,.et avant le Lais Villon. Ce texte offre un grand nombre 
de variantes qui ne se trouvaient pas dans le ms. Çoislin, d'après 
lequel Prompsault l’a publiée pour la première fois, en l’intitu- 
lant : Problème. 

s8. Ms. : Vifz. 

_$9. Ms. : Et nez ce sais. 


APPENDICE. 


Je m'étais promis de ne rien ajouter aux deux 
Testaments de Villon, en les faisant réimprimer con- 
formément au texte du manuscrit de l’Arsenal, mais 
je dus changer d’avis lorsque je rencontrai, dans ce 
même manuscrit, une pièce, dont il existe au moins 
une édition gothique, sans lieu et sans date, sous 
le titre de Bancquet du Boys, réimprimée à Chartres 
en 1838 et tirée à 25 exemplaires in-8. Cette pièce 
n’est autre, en effet, que celle qu’on peut appeler 
les Ditz de Franc Gontier, à laquelle Villon a ré- 
pondu dans les Contreditz de Franc Gontier. 

Clément Marot s’était borné à constater l’existence 
d’une « petite œuvre, intitulée : les Ditz de Franc 
Gontier, là où la vie pastoralle est estimée. » Eusèbe 
de Laurière, d’après ce témoignage, avait cru pou- 
voir assurer, dans son édition de Villon (1723), que 
ces Ditz sont de Philippe de Vitré, mort évêque de 
Meaux en 1351. 

Nous émettrons une supposition, qu’il ne serait 
pas impossible d'appuyer par de bons raisonnements, 
sinon par des preuves : le Bancquet du Boys, dans le- 
quel on trouve quelques-unes des qualités du style 
de Villon, pourrait bien être une des œuvres de sa 
première jeunesse. Nous remarquerons, par exemple, 

qu’il se termine, comme le Lais François Villon, par 
cette joyeuse interjection : ET HO, qui rappelle 
l'EVOHE des Latins et le À our des trouvères français. 
De plus, le Bancquet du Boys, dans le manuscrit de 
l’Arsenal, est écrit de la même main que le Lais 
François Villon. 

En tout cas, le passage du Grand Testament, où 
il est parlé de Franc Gontier et de s’amie Helaine 
(voy. ci-dessus, pages 82 et 83), fait une allusion 
certaine à deux ou trois strophes de ce Bancquet du 
Boys, qui n’a été signalé par personne comme le pro- 
totype des Contreditz de Franc Gontier. 

On conviendra, en tous cas, qu'il est assez singu- 
lier de rencontrer cette pièce à côté des deux Testa- 
ments de Villon. 

C'est un excellent tableau de la vie champêtre au 
xv® siècle, et l’on y remarque des traits dignes des 
Idylles de Théocrite. 

LE BANCQUET DU BOYS. 


Ce beau printemps, qui ceurs à joie duit, 
Se passera-il ainssi meschantement ? 

La terre fleurs renouelle et produit, 

Et s’en reuest si tresioliement, 

Puis ça, puis la, qui semble proprement, 
Tant y fait bon, gracieux et bel estre, 
Que ce soit veoir ung paradis terrestre. 


Où sont bergers ? Que sont-ils devenus, 
ui souloient iouer de la musette ? 

Où sont-ils tous ? Qui les a retenus ? 

Où est Rifflart et s’amye Guillemette ? 

Où est Gombault à sa grise cornette, 

Le bon Jehannot, le hastiz Renouars ? 

Qu’est devenu le flory Grimouars ? 


Où sont bergers ? Où sont ces pastourelles ? 
Où est Robin ? Marion est venue. 

Où sont bergeres et pastours entour elles, 

| Et] ly Hebers à la barbe chenue ? 

Hé ! bergerie, et qu’es-tu deuenue ? 
Resueillés-vous, francs bergers sans reproche, 
Resueillés-vous, le mois de may approche! 


Certes, Gonthier, il les vous fault auoir, 
Pour mettre sus quelque nouueau sembel : 
Mandés-les cy, et y feront deuoir 

De comparoir, car le lieu est moult bel. 
Je me fais fort que, puis le temps Abel, 

Bergers ne firent resueil si honorable, 
Car la place est moult belle et delictable. 


Resueillés-vous, faictes vostre bancquet, 
Ainsi que ont fait les seigneurs de Paris : 
Mandés Gombault et le grisart Jacquet, 
Et Renouars, et le viel Aloriz : 

Mandés Rüfflart, Grimouars le floris, 

A ce bancquet dessus l’arbette drue, 

Et que chascun y admene sa drue. 


Soubz aubepine bien fleurie et fleurant, 

En lieu amene, comme un droit paradis, 

Manda Gonthier, esté tint repairant, 

Le bon bergier et pastour de iadis. 

Si sont venus, puis Ça six, puis ça dix, 

Et amainent leurs brebis et leurs chiens, 
Chieures, moutons, et grant part de leurs biens. 


Premier y vint Aloriz ly senez, : 
Auec son chien, qui est*et bon et beaulx- 
Deux de ses filz, plus gaiz n’eut homme nez, 
Y amena, qui frent mains sembeaulx. 

Dieux ! quel plaisir de veoir telz pastoureaulx, 
Portans chascun houllette et panetiere, 


Qui ne demandent qu’à faire bonne chere ! 


Or vient Rifflars : n’a garde de songier 

Et a juré tous les artz de tollette: 

Qui ne lui fault herault, ne messagier, 
Pour le mander. Nulz ne s’en entremette. 
Et si amaine auec luy Guillemette, 
Chieures, moutons et brebis à grant laine, 
Car trop desire veoir Gonthier et Helaine. 


D'autre lez vient damp Gombault l’azuré, 
Qui a iuré par sa cornette grise 
Et par sa fleuste (or, est-ce bien iuré), 


— Ill — 

Qu'il comparra, puisqu'il scet l’entreprise. 
Mais qu'amaine-il ? Une couple bien prise 
De belles filles, prestes à le bien faire : 
C'est beau present, qui presente la paire. 


Le bon Jehannot et la sotte Margaie 

A ce bancquet reuiennent accourant : 

Morel leur chien amainent à grant ioye, 
Qui le pris ot, l’autruy, au mieulx courant. 
Peu s’en falut que tout le demourant 

De leur chastel n’ait este admené, 

Mais de leurs gens n’ont fors eulx amené. 


Or y aceurt ly hastifz Renouars, 

Qui au bancquet amena ses brebis 

Et ses deux chiens qui ne sont pas couars, 
Pour les garder des maulx leux enrabis : 
Son vert huuet, dont il fait le grobis, 
N'oublie pas, tasse ne panetiere, 

Auec Hersent, sa godinette chere. 


Ly Berhebés, à la chanue barbe, 

En bergerie trestout le plus senez, 
Vient d'autre part, s’aporte sa rebarbe, 
Au bancquet a ses enfans amenés, 

Et filz, et files, gayement atournés 

De chappelets et fleurettes petites, 
Souef dutns. semés de marguerites. 


Gobin le gaiz en a ouy le vent, 

Qui a iuré crucefiz et moustiers, 

Que pour ung moyne ne fauldra le conuent. 
La feste scet : si yra voulentiers. 

Saués que fist ly franc compains Entiers : 
Songneusement attela sa charrette, 

Au Dancquet vient et amaine Perrette. 


Tous les bergiers, de vingt lieues à la ronde, 
Venus y sont : n’ont soing de demourer, 
Les plus sachans qui soient en ce monde 


= HZ 


Pour bien dancer, fleuster et tabourer : 
Et pour Gonthier plus à plain honorer, 
N’y ot celuy qui n’eust o soy present 
Muse ou flaiol, ou quelque autre present. 


Tous d’un accord ont Gonthier salué, 

Aussi Helaine, la dame de la feste : 

Chascun son don y a distribué, 

Muse ou flaiol, ou chien, ou autre beste. 
Puis dit Gonthier : « Qr sus, à ma requeste, 
Souffle, Rifflart, une dance bien prise, 

En attendant que la nappe soit mise. » 


Moult fut la court et grande et renuoisée, 
Plaine de ioye, quant chascun fust venu. 
Là fust ce iour faicte mainte risée : 
Fleusté, dancé, ont souvent et menu. 
Mais à quans coups Gombault se fust tenu, 
Veu qu’il auoit près de luy sa doulcette, 
Qui ne dansast au son de la musette. 


Chascun feist feu de tripper et sailhr, 
Chascun feist feu de frapper de la botte, 
Chascun feist feu de sa dame assaillir, 
Chascun feist feu de mener sa mignote. 
A tant arrive, à tout sa bleue cotte, 

Le mauforbis Gombers à son bedon, 
Qui à Gonthier raporte maint beau don. 


Trop feust la court ioyeuse en son venir, 
Car de tous lez recommance la ioye. 
Chascun y queurt : nul ne se peult tenir 
De s’esioyr, car Franc Gonthier l'ottroÿe : 
L'ung crie France, l’autre crie Monioye ! 
Bonne aduenture ait Gombers le gentilz, 
A tout sa fleuste et ses aultres houstilz ! 


Ou lez d’ung boys, si plaisant qu’on peult dire, 
Sir l’erbe verte, auprès d'une fontaine, 
Fust Franc Gonthier, et là suit son empire, 

Et son bancquet, en ioye moult hautaine, 

Sans quelque orgueil, sans rigueur, sans attaine, 
Et sans enuye, car de ce n'ont-y cure : 
Comptons des biens que leur dunne Nature. 


Biens ont assez, car ilz ont souffisance : 
De deul n’ont cure, ne de merencolie. 
De tous les biens qui sont ores en France 
Rien ne leur est, car ce n’est que follie. 
Ung trihory dessus l’erbe iolye, 

Au flaiolet, leur porte plus de bien 

Que de tous biens ne scay dire combien. 


Le beau pain bis, la belle eaue toute platte, 
L’ail et l’oingnon, la petite maison, 

Beaulx pois pillés toute plaine une iatte, 

Ou le beau lait, quant il en est saison : 

Sur l’erbe vert, du surplus nous taison, 

Faire cela, sans doubte de personne. 

Hé dieux! quel vie! sur mon âme, elle est bonne ! 


Pour honorer plus haultement le iour, 
Chargea Gonthier Helaine expressement 
Qu'elle apportast, sans y faire seiour, 
Lait et formage, et sel gros largement, 

La blanche nappe, sentant souefuement, 
Et le beau pain, qui deux fois fust sassé : 
D'autre plus bis se feust-on bien passé. 


Aulx et oingnons y eust à grosses bottes, 
Et molz formages en grande quantité, 
Herbes, ciuotz, porrette, escalottes, 

Pour refraischir, car lors estoit esté. 
Chascun saisist, l’ung droit, l’autre à coste, 
Sur l’erbe vert, l’ung l’autre n’atendit : 

Qui deust seruir au seruice attendit. 


A chascun mez eust assés flaiollé, 
Et de musette, de fleuste et de bedon : 
Assés y ot baué et rigollé : 


L'ung gette à l’autre tousiours quelque lardon. 
Grande est la feste, tout y est abandon. 
Gardemanger n’y ot, huche, ne aumoire : 

De riens garder n’estoit-il lors memoire. 


Et autour d’eulx sont leurs bestes à laine, 
Chieures, moutons, chascun en son espece, 
Parquetz de cloies pour seurté plus certaine. 
Il ont beau paistre, car l’erbe y est espesse. 
N'y a brebis, ne mouton qui ne paisse, 

Et près du parc sont leurs chiens en aguet : 
De paour du loup, chascun y faict le guet. 


Comme ilz auoient disné presqu’à demy, 

Du bois saillit le seigneur Ysangrins, 

Qui aux pastours est mortel ennemy : 

Une brebis cuida prendre au pourprins. 

Les chiens saillent: tant ont faict que l’ont prins. 
Plus n’emblera brebis, chieure, n'oison : 

Presenté fust en lieu de venaison. 


Mouit en fust ris, car c’estoit belle prinse 
Et beau present en feste si notable. 
Bergiers éntranent dehors de la pourprinse, 
Au chief du bois, assés Joing de la table : 

A une hart, sans engin ne sans chable, 


Pour ses meffais feust maistre loup pendu : 
Son larrecin luy est bien cher vendu. 


De toutes pars recommence la feste, 

Plus renuoisée qu’auant n’auoit esté. 
Joyeulx sont tous de la noble conqueste : 
Oncq ne feust veue telle ioieusetté. 

« Sus ! dit Gonthier, n’y ait plus arresté : 
Qui scet chanter chante, qui fleuste fleuste ! 
Prengne chascun sa musette et sa fleuste ! 


« Je veuil auoir quelque gente morisque, 
Qui soit dansée sur mode de bergier, 
La pastourelle ou une aultre plus frisque. » 

Entan saillit en champ le beau Rogier, 
Qui deschaussa, pour estre plus legier, 
Bottes et guestres et soulliers à noyaulx : 
Y! feroit feu, s’en amours est loyaulx. 


Car là estoit sa dame en amourettes, 

L'une des filles à l’azuré Gombault : 
Donné luy ot romarins et violettes, 

Par amours fines, dont il ot le cueur bault. 
Belle fille est, et yl fust beau ribault : 
L'une beaulté à l’autre correspont : 

Heurte Guillaume, Ysabeau luy respont, 


Sans riens oster ne troubler le seruice, 

Fust ceste dance tresbien continuée, 

De haye en haye et d'office en office : 

Plus Pelle dance ne vit oncq ame née. 

Le doulx Gobers Melot y a menée : 

St feist Aubry Bietrix sa dame chere : 

Gens qui s’entraiment s’entrefont bonne chere. 


Amours contraint, que 1à n’ait endormye, 
Jehan, filz Hebers, d’aler saisir Agache : 
Ung peu rougist, car elle estoit s’amye 

Secretement, ne veult pas qu’on le sache. 
Les petis saulx fait dru comme une vache 
O ses soulliers, qui l’autruy furent oings : 
En amours a tousiours assés de soings. 


Moult bien dancerent à la mode bergiere 
Deux ou trois nottes, que Gombers bedonna 
A tout sa fleuste, par si doulce magniere, 

Que boys et champs et tout en resonna. 
Puys, à un signe que Gonthier leur donna, 
Cessa la dance qui durast à 1amais, 

Mais il faloit auoir les entremetz. 


Cinq s’en partirent pour faire leur deuoir 
Des entremetz querir et presenter : 
N'y a celuy qui ne desire auoir 

Bel entremetz, pour Gonthier comptenter. 
Le beau Rogier se peult lors bien vanter 
Que bel l’auoit, car ès buissons trouua 
Ung nic de pie que la mere couua. 


Le doulx Gobers va d’autre part saisir 

Ung nic d’oiseaulx, dont il fut moult mignolz. 
Quel entremetz! qui n’y prendroit plaisir ? 

Et mesmement que c’estoient rossignoiz. 

Tout garotté de ioncgs ioinctz à lignolz 

Caige de mesmes desus le nic bouta : 

Ainsi l’emporte, car perdre le euida. 


Thierry le sot, aisné filz Aloris, 

Jà se Dieu plaist, ainssi ne demoura 

Sans entremetz : il vit une soris : 

Prendre la cuide. Je ne scay s’il pourra. 

Et ouy vrayement, car c’est qui mieulx courra. 
Prinse, la met au fort de sa houlette : | 
Grant ioye en mainne, car belle prinse a faicte. 


Ly duc Gossarts, à la chiere courtaise, 
Cuide en courant prendre ung esmerillon, 
Mais il faillit, car 1 fist trop de noise : 

Si s’envola le petit oisillon.  . 

Autour de luy a veu maint papillon : 

Deux en a prins, les plus beaux du tropel : 


Pour presenter, les meist soubz son chapel. 


Et Baudichon, qui amoit Jacquelotte, 
Fille Gombault, dont fust moult assotté, 
Pour mieulx courir, a rebrassé sa cotte, 
Tiré ses guestres et si s'est debotté. 
Tant a ee eouru et tricquotté, 
Qu'ung chahua a saisy à la course : 
Longes luy feist des tirans de sa bourse. 


Or, Dieu mercy, chascun beau present a, 
C'est grant miracle, qu’ils en ont peu finer. 
Du retourner chascun fort se hasta, 

Là où seotent les aultres à disner. 

Grant deuoir feirent chascun de s’encliner 
Deuant Gonthier, et leurs metz presenterent : 
Lors rirent tous et fort s’en contenterent. 


& Moult, dit Gonthier, sont beaulx les entremetz ! » 
« Voire! » se dist Renouar le hastifz. 

Les cinq bergers ont le pris pour huy, mais 

Tous l’acorderent : les grans et les petis 

Tant les louerent, qu’encores il fussent-ilz. 

Mais aux varletz, qui estoient [là] autour, 

Sigoa Gonthier qu’on apportast le four. 


Ce dit, en près saillirent les deux bergiers, 
Dont le plus viel n’ot pas vingt ans passez : 
Moult furent beaulx, roides, fors et legiers, 

Si bien les ot Nature compassez. 

Or leurs aides, dont ilz orent assés, 

Quatre flaiolz presenterent sur table : 

Ce n’est pas mocque, mais four bel et notable. 


Bien seruis furent, et feusse pour le pape : 
Tout fut mengié : si falut desservir. 

Après tous metz, fust estonssé la nappe 
Pour l’ipocras, dont il fallait seruir, 

Mais point n'en orent, si s’en falut cheuir. 
Un grant pain bis gettent en la fontaine : 

« C'est ypocras et mestier! » dit Helaine. 


Tous se leuerent, quant graces furent dictes : 
Vielles sonnent, la fleuste et la musette. 
Bergieres orent, tant grandes et petites, 
Chapeaulx moult beaux de fleurs et violette, 

Et bergiers saillent, qui mainte mine ont facte. 
À la dance chascun maine la soye : 

Oncques bergiers ne menerent tel ioye. 


Quant dansé orent assés longuettement, 
Tant que chascun suoit en son harnoys, 
Trois des bergiers partent soudainement, 

Et se detracquent à l’orée du boys. 

Là se desguisent, chascun en son lourdoys, 
Le mieulx qui peuent, si hardi qu’omme rie : 
Ainssi faict-on quant on faict mommerie. 


Bergiers mommerent le mieulx qu’oncques fust veu, 
Pour eulx aux dances faire mieulx renommer. 
Congneus ne sont : ad ce ont-ilz bien pourueu, 

N'y a celuy que l’on sache nommer. 

Oncq on ne vit plus gaiement mommer, 

Ainsi que dient les bergiers et bergieres : 

Le bruyt leur donnent, qui ne leur couste gueres. 


Bien feust midi, si leua la chaline, 

Dont maint bergier de danser se lassa. 
Aux menestriers donna Gonthier ung signe, 
Chascun se tust et la dance cessa. 

Les uns dormirent, et le chault se passa. 
Les autres vont reboursans les buissons, 
Eulx esbatans en diuerses facons. 


A nicz querir les aucuns s’applicquerent, 

Et les aucuns boucqués et chapeaulx firent : 
Les ungs dancerent et les aultres chanterent : 
Les uns se couchent et les aultres s’assirent : 
Aultres au boys tout de gré se perdirent.…. 

Je n’en dis plus: d'Adam sommes et d’Eue : 
Se ce n’est tout, qui vouldra si acheue. : 


Or ça, mon livre, si vis baptisart, 

Si dy volo, et on te nommera. 

Quo nomine vis ergo vocari ? 

Il est muet : 1à mot n’en sonnera. 

Au fort, alés qui le decidera ! 

Sans tant tenir tant de chiens aux abois, 
Vela son nom : c’est le Bancquet du Boys. 


ET HO. 

